Эркин ХОЛБЎТАЕВ: Солиқ юки ялпи ички маҳсулотга нисбатан 20,2 фоиздан 18,9 фоизгача камайтирилади\nБиз халқимиз фаровонлигини оширишда муҳим аҳамиятга эга бўлган бош молиявий ҳужжатни — 2017 йилга мўлжалланган Бюджетномани муҳокама қилиш учун йиғилдик. Бугунги кунда дунё миқёсида молиявий-иқтисодий таназзуллар давом этаётган бир шароитда жахонда “ўзбек модели” деб тан олинган тараққиёт стратегиямизнинг изчил амалга оширилаётганлиги биз эришган марра ва ютуқларнинг пойдевори бўлиб хизмат қилмоқда.\nБиз — 2017 йилги Бюджетнома лойиҳасини кўриб чиқиш жараёнида, ушбу хужжат шу йил 8 сентябрда Олий Мажлис палаталарининг қўшма мажлисида белгилаб берилган устувор вазифалардан келиб чиққан ҳолда пухта ишлаб чиқилганлигига, макроиқтисодий мувозанат ва иқтисодий ўсиш суръатларини сақлаб қолишга, иқтисодиётда чуқур таркибий ўзгартиришларни амалга оширишга, энг муҳими, аҳоли даромадлари ва турмуш даражасини янада оширишга қаратилганлигига гувоҳ бўлдик.\nКун тартибидаги масала барча фракцияларда, жумладан, Ўзбекистон Либерал-демократик партияси фракцияси мажлисида ҳам атрофлича муҳокама қилинди. Муҳокамаларда кўтарилган долзарб масалалар, билдирилган фикр-мулоҳазалар ва саволлар ҳар бир фракция аъзоси ҳукумат томонидан тақдим этилган Бюджетномани чуқур таҳлил қилганлигини кўрсатди. Мазкур ҳужжатда белгиланган барча кўрсаткичлар ва параметрларнинг бугунги иқтисодий-ижтимоий вазиятдан келиб чиқиб тайёрланганлиги, давлат бюджетининг мутаносиблиги ва барқарорлиги таъминланганлиги фракция аъзолари томонидан алоҳида таъкидланди.\nФракциямиз аъзолари 2017 йилги Бюджетнома лойиҳасида солиқ сиёсатида солиқ юкини янада пасайтириш, солиқ тизимини соддалаштириш ва солиқ маъмурчилигини яхшилаш кўзда тутилаётганига алоҳида эътибор қаратдилар. Хусусан, келгуси йилда мамлакат иқтисодиётига солиқ юкини ялпи ички маҳсулотга нисбатан жорий йилдаги 20,2 фоиздан 18,9 фоизгача камайтириш кўзда тутилмоқда.\nЭнг муҳими, 2017 йилда иқтисодиётнинг устувор тармоқларини янада ривожлантиришни таъминлаш мақсадида келгуси йилда амал қилиш муддати тугаётган солиқ имтиёзларининг муддатини узайтириш таклиф этилмоқда. Бу эса келгуси йилнинг ўзида қарийб 500 млрд. сўмга яқин маблағни тадбиркорлар тасарруфида қолдириш имконини беради. Уларга ўз айланма маблағларини тўлдириш, ишлаб чиқаришни модернизация қилиш ва технологик жихатдан қайта жиҳозлашни амалга ошириш ҳамда ходимларни рағбатлантириш учун қўшимча манба бўлиб хизмат қилади.\nБарчамиз, бутун мамлакатимиз аҳли шу кунларда турли соҳалардаги янгиланиш ва ўзгаришларни кўриб, кузатиб, қолаверса иштирокчиси ҳам бўлиб турибмиз. Бугун бюджет ҳақида, эртанги кунимиз ҳақида гап кетар экан, 5 октябрда имзоланган, электоратимиз бўлган тадбиркорлар фаолиятини сифат жихатидан янги босқичга кўтаришга қаратилган Фармонга, унинг аҳамиятига, аниқроғи, бюджет ижросидаги таъсирига тўхталиб ўтсам.\nМазкур тарихий Фармон сўнгги йилларда ушбу соҳада қабул қилинган, ўз кўлами ва мазмунига кўра энг муҳим норматив ҳужжатлардан бири бўлди. Унинг амалга оширилиши тадбиркорлик фаолиятини ривожлантириш йўлидаги маъмурий ғовлар ва сунъий тўсиқларни бартараф этиш ҳамда иқтисодиётимизнинг янада жадаллик билан ривожланишига асос бўлиши шубҳасиз.\nДемак, тадбиркорлик субъектларининг сони ҳам, фаолият миқёси ҳам ошади. Пировардда эса, бюджетга тушумлар ҳам кўпайиши муқаррар. Бу дегани ҳозиргина айтиб ўтилган арзон уйлар қурилиши дейсизми, 10 минг километрдан зиёд ички йўлларни таъмирлаш дейсизми, умуман давлат бюджетида назарда тутилаётган инвестиция ва ижтимоий лойиҳаларнинг тўлиқ ижросини таъминлайди.\nФракциямиз аъзолари шуни таъкидлайдиларки, Бюджетнома лойихасида ўз аксини топган параметрларнинг тўлақонли бажарилиши нафақат иқтисодиётимиз, балки жамиятимиз ҳаётида ижобий ўзгаришлар юз бериши учун муҳим замин яратади. Шу туфайли, бюджет лойиҳасида кўзда тутилган ушбу параметрларнинг марказда ва жойларда тўлақонли бажарилишидан ҳукуматнинг тегишли идоралари билан бир қаторда, биз депутатлар ҳам бирдек манфаатдормиз ва бунинг учун масъулмиз.\nШу нуқтаи назардан биз ажратилаётган бюджет маблағларидан самарали ва мақсадли фойдаланилиши, инвестиция лойиҳаларининг, ҳудудларни ижтимоий-иқтисодий ривожлантириш дастурларининг бажарилиши устидан парламент назоратини янада кучайтиришни энг муҳим вазифамиз ва бурчимиз деб биламиз.\nЮқоридагилардан келиб чиққан ҳолда, ЎзЛиДеП фракцияси Ўзбекистон Республикасининг 2017 йилги Давлат бюджетининг, давлат мақсадли жамғармалари бюджетларининг ҳамда солиқ ва бюджет сиёсати асосий йўналишларининг лойиҳаларини тўла қўллаб-қувватлади.\nКўришлар сони: 14162


Ўзбекистоннинг айрим ҳудудларида 27 декабрь куни қор ёғиши мумкин — Sof.uz\nЎзбекистоннинг айрим ҳудудларида 27 декабрь куни қор ёғиши мумкин\n26.12 19:35 291 Ўзбекистон\nРеспублика Гидрометеорология маркази 27 декабрь, душанба куни қандай об-ҳаво кузатилишини маълум қилди.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 метр/секунд тезликда эсади. Ҳарорат кечаси 1-6 даража совуқ, кундузи 2 даража совуқ 3 даража илиқ атрофида бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда қор ёғади. Туман тушиши мумкин. Ғарбий шамол йўналишини ўзгартириб, шарқдан 7-12 метр/секунд тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.


"QO’QON 1912" профессионал футбол клуби » Андрей Канчельскис: “Келаси мавсум совринлар учун курашамиз”\nАндрей Канчельскис: “Келаси мавсум совринлар учун курашамиз”\nCoca Cola суперлига 26-туридан ўрин олган “Қўқон-1912” – “Навбаҳор” учрашувидан кейинги матбуот анжуманининг биринчи қисмида меҳмонлар устози Андрей Канчельскис иштирок этди.\n– Бугунги ўйин қизиқарли бўлди. Кайфият ҳам бошқача бўлди об-ҳаво ҳам. Кечаги баҳс эса туманда анча қийинчиликларга дуч келдик. Ўйинда кўпроқ ҳимоявий тактика асосида ўйнадик. Футболчиларга мавсум давомидаги ўйинлари учун рахмат айтаман. Мухлисларимизга ҳамда Қўқонлик футбол ишқибозларига миннатдорчилик билдираман.\nАнглия туманли альбион дейилади , лекин тажрибамда бундай туманда футбол ўйнашга тўри келмаган. Кеча эса биз шундай вазиятда тўп суришимизга тўғри келди. Энди буни амалиётда ҳам кўрдим. Ўз ўрнида “Қўқон-1912” футбол клуби раҳбариятига бизга берган ёрдамлари , илиқ кутиб олганлари учун ўзимни миннатдорчилигимни изҳор қиламан. Бу жамоага келгуси мавсумда омад тилайман !\nКейинги мавсумда жамоамиз раҳбарияти олдимизга аниқ мақсадларни қўйишган. Биз кучли учликка кириш ҳамда чемпионлар лигасига чиқиш мақсадида ҳаракат қиламиз.\n1 Пахтакор 8 21\n2 АГМК 8 20\n3 Бунёдкор 8 16\n4 Қўқон-1912 8 15\n5 Насаф 8 15\n6 Навбаҳор 8 14\n7 Металлург 8 13\n9 Сўғдиёна 8 11\n10 Машъал 8 6\n1 Металлург 8 19\n3 АГМК 8 18\n4 Пахтакор 8 17\n5 Локомотив 8 9\n6 Андижон 8 9\n7 Қизилқум 8 8\n8 Навбаҳор 8 8\n9 Сўғдиёна 8 7\n10 Сурхон 8 7\n11 Қўқон-1912 8 6\n12 Бухоро 8 6\n14 Машъал 8 3


Синглисига гап отган эркакдан ўч олган ака узоқ муддатга қамалди — Sof.uz\nСинглисига гап отган эркакдан ўч олган ака узоқ муддатга қамалди\n22.12 12:50 313 Ўзбекистон\nЖорий йилнинг 21 мартидан 22 мартига ўтар кечаси Қашқадарё вилояти, Косон туманида бир эркак шафқатсизларча ўлдирилиб, қудуққа ташлаб юборилган. Марҳум 3 нафар боланинг отаси эди.\nСуд ҳужжатларида қайд этилишича, йигит эркакни синглисига гап отганликда гумонлаб, уни алдов йўли билан, гўёки қиз бола бўлиб Telegramда гаплашиб, учрашувга чақиради.\nАка ўзининг бу режасини уч нафар қариндошига ҳам айтади. Учрашув чоғида ака кутилмаганда эркакнинг бўйнига пичоқ санчади. Жабрланувчи бунга жиддий қаршилик кўрсатаётганида, машинанинг орқа ўриндиғида ўтирган шериклар эркакнинг қўлларини ушлаб туришади. Йигит эркакнинг турли жойларига пичоқ уриб, уни ўлдиради.\nШундан сўнг, улар марҳумга тегишли машинада қўшни қишлоққа боришади ва унинг жасади ҳамда буюмларни ўша ерда яшовчи қариндошининг ҳовлисидаги қудуққа ташлаб юборишади. Шунингдек, машинадаги 20 млн сўм пулни ҳам талон-торож қилишади.\nЖиноятга доир ҳужжатлар кўриб чиқилиб, суд ҳукми эълон қилинди. Унга кўра, уч боланинг отасини ўлдирган акага нисбатан 19 йил, унинг уч шеригидан 2 нафарига 18 йил ва бир нафарига эса 2 йил муддатга озодликдан маҳрум қилиш жазоси тайинланди.


Инсонларни бу фожиавий нуқтага олиб келган жиҳат – давлат жазо органларининг Ўзбекистон конституциясида кўрсатилган ҳақ-ҳуқуқларни танимаслиги, уларни топташидир.\nЎзбек диктатори Каримовнинг меросхўри Шавкат Мирзиёев президентлик курсисига ўтиргандан кейин бир неча баёнотлар бериб, ўлкада либерализм шабадасини эстиргани тўғри. Айтиш мумкинки, унинг баёнотлари кўпчиликда ишонч уйғотди.\nҲатто диктатор Каримовнинг 27 йиллик қатағонидан энг кўп зиён кўрган мухолифат вакилларида ҳам келажакка нисбатан оптимизм пайдо бўлди.\nВа биз яхши ният билан янги келган раҳбарнинг ислоҳотга ўхшаган энг кичик ҳаракатига ҳам қўлимиздан келган маънавий ва сиёсий дастакни бердик.\nУнинг иккили ўйинларини, сўзи ва ишининг бир-бирига тўғри келмаётганини кўриб, кўрмасликка олдик. Матбуотда бу муносабатимизни самимий ифода этдик.\nБу тутумимиздан мақсад – янги раҳбарга вақт бериш, ўтиш даврини енгиллаштиришга ҳисса қўшиш эди.\nЙигирма етти йил давом этган давлат террорига қарши қўлига қурол олмасдан, тинч йўл билан мужодала қилган мухолифат аъзоларининг ҳали ҳам Ўзбекистонда “террорист” деб аталаётгани, уларнинг расмлари ҳали ҳам ички ишлар бўлимларида жиноятдан қидирилаётганлар расмлари ичида намойиш қилинаётгани Мирзиёев режимининг Каримовникидан фарқи йўқлигини кўрсатмоқда.\nБундан бир йил олдин Мирзиёев “Қўли қонга ботмаганлар ватанига қайтсин”, деган популистик бир шиорни ҳайқирди. Бу шиордан сўнг сохта айблар билан айбланиб, ватанини тарк этган мухолифатчиларда юртга қайтиш умиди пайдо бўлди.\nАслида мухолифатнинг оқланиб, ватанга қайтиши Мирзиёев режими учун катта фойда келтирарди. Уни ички сиёсатда ҳам, ташқи сиёсатда ҳам либерал режим мақомига юксалтирган бўларди.\nМухолифатнинг Ўзбекистон сиёсий елпозасида пайдо бўлиши чет эл сармоясининг ўлкага келиши учун энг кучли туртки бўлиши мумкин эди.\nАммо ўзбек сиёсий элитасининг бунга сиёсий фаросати етмади. Каримов диктатурасига моли ва жони билан қарши курашган бирорта ватансевар мухолиф ватанига чақирилмади, қайтишга уринганлари ҳам чегарада ушланиб, келган жойига қайтариб юборилди.\nБу шармандали ҳолат ҳукуматнинг иккиюзли сиёсатининг намунаси бўлди. Бу Мирзиёев ҳақида иккиланиб турган ижтимоий қатламларнинг ҳафсаласини пир қилди.\nУлар кўзида янги раҳбар берган сўзига содиқ жиддий сиёсатчи эмас, популизм билан қуролланган коммунист бошқарувчи сифатида гавдалана бошлади.\nБу йил охирида кутилаётган парламент сайловида мухолифатнинг қатнашмаслиги аниқ. Мирзиёев диктатор Каримов тузган қўғирчоқ партиялар билан сайлов ўтказмоқчи ва дунё жамоатчилигини Каримов услубида лақиллатмокчи.\nДиктатор Каримов 1991 йил президент бўлиб сайлангандан кейин “август ойида ҳамма нарса “во!” бўлади, сабр қилинглар” деб ўзбек халқини алдаган эди.\nУнинг режимини мерос олган Мирзиёев ҳам ўз халқига ва дунё жамоатчилига “бироз сабр қилинглар, ҳаммаси яхши бўлади”, деганига, мана, 3 йил тўлаяпти.\nҲеч нарса яхши бўлмади, аксинча, ҳамма нарса яна-да ёмонлашди. Айнан Каримовнинг иш бошлаган йилларидаги каби ўлкада аста-секин давлат террори ёйилмоқда. Бунинг навбатдаги исботи шоир Маҳмуд Ражаб ва бошқа мухолифларга қарши тобора қаттиқлашаётган тазйиқ ва таъқиблардир.\ndata-title="«Эрк» партияси лидери Муҳаммад Солиҳ «Маҳмуд Ражаб воқеаси» юзасидан баëнот берди" data-description="<!-- wp:paragraph --> <p>Адолат излаб Хоразмдан Тошкентга йўлга чиққан “Эрк” демократик партияси аъзоси, шоир ва журналист Маҳмуд Ражабнинг бу акцияси ..." data-image="https://eltuz.com/wp-content/uploads/2019/09/r6247587.jpg" data-url="https://eltuz.com/kozqarash/211438/" data-services="facebook,odnoklassniki,twitter,telegram" data-counter="ig">


Ҳамкасбларимизга омад ёр бўлсин!\nҚозоғистонда Ўзбекистон йили ҳамда Ўзбекистонда Қозоғистон йили, қаторасига икки йил икки қардош, қўшни мамлакатларнинг ўзаро аҳил қўшничилигини мустаҳкамлаш учун хизмат қилаётгани рост. Ўтган йили Қозоғистонда Ўзбекистон йилининг расмий очилиши 15 мартга, ёпилиш маросими 28 ноябрга тўғри келганди.\nУшбу сана доирасида кўплаб иқтисодий-сиёсий, маданий-маърифий тадбирлар ташкил этилди. Жумладан, мамлакатимизнинг асосий оммавий ахборот воситаси – “Хабар” телекорпорациясининг “Қазақ ТВ” каналида ўзбек бўлими очилди ва унинг кўрсатувлари ўзбек тилида ҳам берила бошлади. Бугун сизни ана шу бўлим фаолияти билан таништиришни ният қилдик.\n“Жанубий Қозоғистон” газетасида оддий мухбир-таржимонликдан бош муҳаррир лавозимигача фаолият юритиб, кенг жамоатчиликка танилган Абдумалик Сармонов(суратда) айни пайтда ўзбек бўлимида таржимон сифатида ишламоқда. Унга саволлар билан мурожаат қилдик.\n– “Хабар” агентлигида ўзбек таҳририятини очиш ғояси қачон пайдо бўлди?\n– “Хабар” телекорпорацияси нафақат Қозоғистон, балки бутун Марказий Осиё медиа кенглигида муносиб ўрин эгаллаган оммавий ахборот воситаси. 2002 йилда ушбу компания тасарруфида Caspionet номи билан биринчи миллий йўлдошли телевизия канали ўз ишини бошлади. 2016 йилда эса “Бiлiм және Мәдениет” канали билан бирлашди ва ўзининг ягона бренди – “Kazakh TV”га айланди. Эндиликда у республикамизнинг маданияти, тарихи, урф-одатлари, анъаналари ва замонавий ҳаёти ҳақидаги ахборотларни жаҳонга узатади. Дастлаб уч тилда (қозоқ, рус, инглиз) иш бошлаган бўлса, айни дамда қирғиз ва ўзбек тилида ҳам бўлимлар очилган. Ўзбек бўлими ўтган йили Қозоғистонда Ўзбекистон йили доирасида фаолиятини бошлади. Унинг бош продюсери Ўзбекистон Республикасининг Қашқадарё вилоят телевидениесида масъул лавозимларда ишлаган Хуршида Абдуллаева.\n– Демак, қўшни мамлакатлардан ҳам мутахассислар жалб этилган?\n– Ҳа, умуман олганда, “Қазақ ТВ”да Европа, Осиё, Америкадан келиб ишлаётган мутахассис бор, зеро, барча мақолалар беш тилда узлуксиз берилади. Халқаро таҳририятда 60 ходим фаолият юритади. Очиғини айтсам, ўзбек бўлимида иш бошлаш дастлаб қийин бўлди. Ахир ҳар ишнинг боши қийин бўлади, деганларидек, қўйиладиган талаб-шартлар ҳам қатъий эди. Бу бўлимда вилоятимиздан Муаттар Озодова ҳам меҳнат қилмоқда.\n– Ишларингизга омад!\nН. МАВЛОНОВА, 2019-07-15, 10:36 116\nТуркистоннинг бир йиллигига бағишланди 140


Қирғизистоннинг учта шаҳрида норозилик намойиши уюштирилди\nДепутат Садир Жапаровнинг тарафдорлари Қоракўл шаҳрида уюштирган намойиш, 2013 йил 5 март.\nҚирғизистоннинг учта шаҳрида юзлаб одам норозилик намойиши ўтказиб, уч нафар мухолифат аъзоси ҳибсдан озод этилишини талаб қилди.\nЭнг йирик намойиш Қирғизистон жанубида жойлашган Ўш шаҳрида бўлди.\nЖалолобод шаҳри марказига йиғилган юзлаб намойишчи эса мухолифат аъзолари қўйиб юборилмагунча, норозилик акцияси давом этишини билдирди.\nҚоракўл шаҳрида ҳам Ата-Журт партиясининг тўрт юзга яқин тарафдори норозилик намойиши ўтказди.\nАта-Журт партияси вакиллари бўлмиш Қамчибек Ташиев, Садир Жапаров ва Талант Мамитовлар ўтган йили тартибсизликларни келтириб чиқарганлик ва ҳукуматни ағдаришга уринганликда айбланмоқда.\nУлар 2012 йилнинг 3 октябр куни қарийб бир минг киши қатнашган Бишкекдаги норозилик намойишидан кейин қўлга олинган эди.


Синов тариқасида чиқиндиларни саралаган ҳолда йиғиш тажрибаси бошланди — Review.uz\nСинов тариқасида чиқиндиларни саралаган ҳолда йиғиш тажрибаси бошланди\n3 декабрь куни пойтахтимиздаги 144-мактабда чиқиндиларни саралаган ҳолда йиғиш тажрибаси учун танланган Яккасарой тумани, Муқимий номидаги маҳалла аҳолиси билан йиғилиш ўтказилиб, тушунтириш ишлари олиб борилди.\nМаҳалланинг барча уйлари учта пластик ва қоғоз учун алоҳида, озиқ-овқат чиқиндилари учун алоҳида ва бошқа турдаги чиқиндилар учун алоҳида урналар билан таъминланади. Шунингдек, шиша ва зарарли чиқиндилар (қувват батареялари, лампалар, телефон ва телевизорлар) алоҳида йиғилади. “Махсустранс ИЧБ" ДУК машиналари ҳафтанинг маълум бир кунида чиқиндиларнинг маълум турларини олиб кетишади.\nЙиғилишда “Махсустранс ИЧБ” ДУК бош директорининг ўринбосари Шерзод Каттаходжаев сўзга чиқиб, чиқиндиларни саралаш зарурияти, уларни йиғиш ва қайта ишлаш жараёни ҳақида сўзлаб берди. Руҳшунос Раиса Тожибоева эса тушунтириш ишларини олиб бориб, қайси турдаги чиқинди қаерга ташланиши кераклигини кўрсатди. Барчаси оддий ва тушунарлидек туюлади, лекин таснифлаш қийин бўлган чиқиндилар ҳам учрайди, уларни умумий чиқиндиларга ташлаш тавсия этилади. Пластик идишлар қайта ишлангандан сўнг ишлаб чиқариладиган пластик пахта кўрсатилиб, у юмшоқ мебель анжомларини ичини тўлдириш ва девор қопламалари орасини иситиш учун қўлланиши тушунтирилди.\nАввал хабар берганимиздек, 2028 йилга қадар шаҳар ташқарисида тўртта чиқиндиларни қайта ишлаш заводи қурилиб, уларда чиқиндиларнинг 60% қайта ишланади. Ҳозирда эса Яккасарой туманида “Экология” МЧЖ билан ҳамкорликда чиқиндиларнинг 8 тури сараланиб, қайта ишланмоқда. Аввалдан сараланган чиқиндиларни қайта ишлаш тезроқ кечади, айнан саралаш энг қийин жараён, уни аҳоли ёрдамида амалга ошириш, чиқиндиларни қайта ишлаш ва йўқ қилишни сезиларли даражада осонлаштиради.\nЭслатиб ўтамиз, Тошкентда ҳар йили ўтган йилгиларга нисбатан чиқиндилар тўпланиши 6 фоизга ортиб бормоқда. Агар вазиятни ўзгартирмасак 15 йилдан кейин бу кўрсаткич икки баробар ортади ва уни олиб чиқиш ҳамда йўқ қилиш жуда қийинлашади. Бу йўналишда барча мамлакатлар кетаётган ягона йўл чиқиндиларни қайта ишлашдир, лекин бунинг учун чиқиндиларни саралаш зарур.\nТажриба натижаларини таҳлил қилиш ва баҳолаш учун кутиб қоламиз.\nПрезидент ҳокимларни лавозимига тайинлаш тўғрисида фармонлар чиқарди\nТошкент давлат шарқшунослик институтида японшунослик факультети ташкил этилди\nТошкентнинг бир нечта чорраҳаларида “Вафел чизмалари” ташкил этилмоқда


Данияда адвокатлик лицензиясини олиш ва фаолият юритиш тартиби | huquqburch.uz\nHome Мақолалар Данияда адвокатлик лицензиясини олиш ва фаолият юритиш тартиби\nДанияда адвокатлар тўғрисидаги маълумотлар базаси («advokat samfundet») шакллантирилган бўлиб, унда мазкур давлатда қонуний рўйхатдан ўтган адвокатлар тўғрисидаги маълумотлар жамланган. Адвокат хизматидан фойданмоқчи бўлганлар ушбу сайт орқали қонуний рўйхатдан ўтган ва адвокатлик лицензиясига эга профессионал мутахассислар тўғрисида маълумот олиши ҳамда ўзига маъқул адвокат билан электрон шаклда шартнома тузиши мумкин. Ушбу сайт орқали юристлардан онлайн маслаҳатлар олиш имконияти ҳам яратилган.\nБундан ташқари, фуқароларда адвокатлар фаолиятидан норозилик ва шикоятлар бўлса, бевосита ушбу сайт орқали «The Danish Bar and Law society» ташкилотига юборишлари мумкин. Шикоятлар Дания қонунчилигида белгиланган тартибда кўриб чиқилиб, асосли деб топилса, адвокатларга нисбатан интизомий ёки бошқа таъсир чоралари қўлланишига сабаб бўлади.\nЭнди ушбу мамлакатда адвокат сифатида рўйхатдан ўтиш ва адвокатлик лицензиясини олиш тартибига тўхталиб ўтсак. Адвокатларларни давлат рўйхатидан ўтказувчи ва лицензия берувчи ваколатли орган Дания адлия вазирлигининг Фуқаролик муносабатлари департаменти бўлиб, адвокат сифатида фаолият юритмоқчи бўлган ҳар бир шахс рўйхатдан ўтиши ва лицензия олиши талаб этилади. Дарвоқе, ўзлаштирилиши мажбурий бўлган ҳуқуқ соҳалари бўйича имтиҳондан ўтгандан сўнг адвокатлик лицензияси берилади. Шунингдек, рўйхатдан ўтган ҳар бир адвокат «The Danish Bar and Law society» юристлар ташкилотининг мажбурий аъзосига айланади ҳамда аъзолик бадали тўлайди. Ушбу тўлов миқдори 2021 йил 1 мартда 7500 крона (тахминан 1200 АҚШ доллари)га тенг бўлган. Шу тариқа юристлар қонуний адвокат сифатида фаолият юритиш ҳуқуқига эга бўлади.\nҲозир Данияда рўйхатдан ўтган адвокатлар 6750 нафар. Ушбу давлат аҳолиси 2021 йил 16 апрелда 5 808 288 нафардан иборат бўлиб, адвокатлар сонига таққослайдиган бўлсак, ўртача 860 кишига 1 нафар адвокат тўғри келади. Ўзбекистон аҳолиси 2021 йил 16 апрелда 33 850 137 нафар бўлиб, адвокатлар эса 4125 нафар. Таққослайдиган бўлсак, ўртача 8206 кишига 1 нафар адвокат тўғри келади. Кўриниб турибдики, юртимизда аҳоли орасида адвокатлар сони ва адвокатлик хизматидан фойданиш даражаси бошқа ривожланган давлатлар, хусусан, Европа мамлакатларидан анча орқада.\nДанияда адвокатларнинг фаолияти жуда кўп йўналишларга ихтисослаштирилган бўлиб, улар қуйидагилар:\n1) оилавий низо масалалари;\n2) шартномавий ва мулкий масалалар;\n3) маъмурий масалалар;\n4) иқтисодий ва корпоратив масалалар;\n5) жиноий ва судлов масалалари;\n6) коммунал хизматлар ва бошқа ижтимоий масалалар.\nБундан ташқари, Данияда адвокатлик фаолиятини бошлаган юристларга CCBE/ Advokatsamfundet ID картаси, яъни адвокатлик ID картаси берилган. Судларда ва бошқа жойларда адвокат сифатида процессуал ҳаракатларни амалга оширишда ушбу ID картани кўрсатиш орқали адвокат сифатида фаолият кўрсатишга ваколатли эканини тасдиқлайди. Ўзбекистонда адвокатлар судларда ва бошқа жойларда мижози манфаати юзасидан процессуал ҳаракатларни амалга ошириш учун адвокатлик лицензияси ва ордерини кўрсатиши лозим бўлади1.\nДанияда 1919 йилда адвокатларнинг Одоб-ахлоқ кодекси – Code of Conduct ишлаб чиқилган бўлиб, унда адвокатларнинг ҳуқуқий мақоми, ҳуқуқ ва мажбуриятлари аниқ кўрсатилган. Хусусан, адвокатлар мижози манфаатлари юзасидан давлат органлари ва ташкилотларидан маълумот олиш, судда ишга тааллуқли материаллар юзасидан изоҳлар, тушунтиришлар бериш, норози бўлган тақдирда ўз эътирозларини билдириш, ишга тааллуқли ҳужжатлардан нусхалар олиш ва бошқа ҳуқуқларга эга. Мажбуриятлари эса суд тартибига риоя этиш, иш юзасидан келтираётган далилларини қонуний йўллар билан олиш, ўз даъвосини асослаб бериш, бошқа фуқароларнинг ҳуқуқлари ва шаънини ҳурмат қилишдан иборат2.\nДанияда адвокатлар фаолияти йўналиши ва мазмуни жиҳатидан икки турга бўлинади:\nхавф-хатарга асосланган фаолият йўналиши (Risk-based supervision);\nпул билан боғлиқ фаолият йўналиши (Supervision focused on money laundering).\nХавф-хатарга асосланган фаолият йўналишида фуқаролар томонидан давлат ва жамият учун ўта хафли бўлган жиноятлар ва ҳуқуқбузарликлар содир этилган вазиятлар билан боғлиқ ҳолатлар (саse) юз берганида, масалан, одам ўлдириш, қасддан инсон соғлиғига жиддий зиён етказиш, жамоатга зарар келтирадиган ижтимоий хавфли қилмишлар содир этилганда адвокатлар жабрланувчи ёки даъвогар томон манфаатларини кўзлаб ҳаракат қилиши тушунилади.\nПул билан боғлиқ фаолият йўналишида адвокат фаолиятининг асосий мақсади ва йўналиши катта миқдордаги пул билан боғлиқ бўлади. Масалан, тадбиркорлар ўртасидаги шартномавий низолар, корпорациялар ўртасидаги пул билан боғлиқ низолар ва бошқа шу каби ҳолатлар3.\nМарказий Осиё мамлакатлари билан солиштирганда, Данияда адвокатура фаолиятининг яна бир ўзига хос жиҳати шундаки, фуқароларга ҳуқуқий хизмат кўрсатувчи кўплаб юридик фирмалар мавжуд ҳамда фуқароларга адвокатлик хизматларини кўрсатувчи кўплаб веб-сайтлар ишлаб чиқилган. Ушбу веб-сайтларда адвокатлик фирмасининг асосий фаолият йўналишлари, ваколатини тасдиқловчи ҳужжатлар, ютуқлари, яъни фирма томонидан ютиб чиқилган ишлар, малакали мутахассислар ва улар тўғрисида маълумотлар жойлаштирилган. Масалан, Helpline law веб-сайтининг кенг кўламда фаолият юритиши адвокатлик фирмалари фаолиятининг аҳоли орасида кенг тарғиб этилишига ҳамда фуқароларнинг юридик ёрдамдан фойдаланиш даражасининг ошишига сабаб бўлмоқда.\nPrevious articleТелемедицина – шахсга доир маълумотлар базаси\nNext articleВояга етмаганларга нисбатан мажбурлов чораларини қўллаш масалалари


аёл – Дарё уз Янгиликлар\nГлавная / Теги: аёл\n26.05.2018\tМаданият Comments Off on Эрнинг аёли олдидаги бурчлари\nЭрнинг аёли олдидаги бурчлари Уламоларимиз эрнинг хотини олдидаги бурчлари тўғрисида келган барча ҳужжат ва далилларни ўрганиб чиқиб, қуйидаги хулосага келганлар. Эрнинг хотини олдидаги бурчлари икки қисмга бўлинади: Молиявий бурчлар. Муомалавий бурчлар. Молиявий бурчлар маҳр, нафақа ва тўйдан иборат. Маҳр бурчи. «Маҳр» ақди никоҳ ёки эр‑хотин бўлиш баробарида эр зиммасига юкланадиган …\n20.03.2018\tМаданият Comments Off on Аёл нега қовурғадан яратилган?\nБир неча йил аввал зиёли аёлларимиздан бирининг «Аёл эркакнинг қовурғасидан яратилган», деган мазмундаги ҳадисни қабул қила олмай, хафа бўлиб, ҳар хил гаплар қилганини эшитган эдим. У пайтда ёш эдим, бирор нарса дейишга имкон йўқ эди. Қолаверса, у аёлга бундай нозик масалани тушунтириш мушкул ҳам эди. Ўшандан бери шу савол зеҳнда …\n14.03.2018\tМаданият Comments Off on Аёл нега қовурғадан яратилган?\nШайх Муҳаммад Саид Рамазон Бутийнинг аёллари вафот этдилар\n05.03.2018\tМаданият Comments Off on Шайх Муҳаммад Саид Рамазон Бутийнинг аёллари вафот этдилар\nШайх Муҳаммад Саид Рамазон Бутийнинг аёллари Нодия Абдулжалил Тахтарунжий 2014 йил 15 март шанба куни (ҳижрий сана билан 1435 йил 15 жумодул аввал) вафот этдилар. Марҳумага жаноза намози ўша куни пешин намозидан кейин, Шайх Мулла Рамазон Бутий масжидида ўқилди. Оли Шамдийн мақбарасига дафн этилди. Якшанба, душанба ва сешанба аза кунлари …\n15.02.2018\tЖаҳон Comments Off on Саудия Арабистонда аёл киши 2017 йилнинг энг яхши гиди дея топилди\nСаудия Арабистони сайёҳлик ва миллий мерос бўйича комиссияси мамлакатнинг энг яхши гидини аниқлади. Унга кўра «археология» йўналиши бўйича магистратурани тамомлаган, туризм соҳаси бўйича малакали мутахассис Мариам Ал-Харби энг яхши гид дея топилди. Бу ҳақда National Geographic хабар берди. «Саудия Арабистонида узоқ вақтга қадар мазкур соҳада эркаклар фаолият юритиб келарди, бироқ …\nКўзи ёришига оз қолган россиялик аёл туғруқхонанинг 2-қаватидан йиқилиб тушди\n12.01.2018\tЖаҳон Comments Off on Кўзи ёришига оз қолган россиялик аёл туғруқхонанинг 2-қаватидан йиқилиб тушди\nРоссиянинг Омск округи Нефтяники шаҳарчасидаги 2-туғруқхонада кўзи ёриши арафасида турган аёл 2-қават деразасидан йиқилиб тушди. Шундан сўнг аёлга нисбатан зудлик билан кесарча кесиш амалиёти қўлланилди, деб хабар беради «СуперОмск». Фото: «Вести.ru» Аёл қор уюмининг устига тушгани боис жиддий жароҳат олмаган. Россия тергов қўмитаси ходимлари ҳодиса юзасидан текширув ўтказмоқда. Ҳозирда аёл …\nШавкат Мирзиёев бир йилда икки фарзандидан айрилган аёлга уй совға қилди\n05.01.2018\tЖамият Comments Off on Шавкат Мирзиёев бир йилда икки фарзандидан айрилган аёлга уй совға қилди\nШавкат Мирзиёев Тошкент вилоятига ташрифи давомида Янгийўл тумани тиббиёт бирлашмасида бўлгани ва беморлар ҳолидан хабар олгани аввалроқ маълум қилинган эди. Бу ердаги беморлардан бири — бир йилда икки фарзандидан жудо бўлган аёлга Президент уй совға қилди, деб хабар беради ЎзА. Фото: Ўзбекистон Президенти матбуот хизмати Бир йилда икки боласидан айрилган, уйида ногирон …\n27.12.2017\tМаданият Comments Off on Аёлнинг меҳнати ва таҳсил вазияти\nАёлнинг ўзи ва оиласи учун ризқ-насиба излаш мақсадида меҳнати ёки уммат учун фойдали бир соҳада тадқиқ ва таҳлилда қатнашиши, таҳсил олиши, таҳсил бериши ҳақида Исломнинг ҳукми эркаклар билан айнидир. Яъни бу масалада эркак ва аёллар бошқа соҳаларда бўлгани каби тенгдирлар. Ислом таълимотининг қайси бир ҳукмига назар солманг, аёл меҳнати ва …\n25.11.2017\tМаданият Comments Off on Насроний аёлнинг муслималарга мактуби\nКўплаб ғарб аёллари ўзларининг инсоний қадриятларини поймол этаётган ва қўпол тарзда эксплуатация қилаётган ғарб маданияти тутқунлигидан озод этувчи қандайдир шахсни сабрсизлик билан кутишмоқда. Ислом уларнинг бундай тутқунликдан халос бўлишлари учун ягона восита бўлиб ҳисобланади. Шу боис кўплаб ғарб аёллари исломий урф-одатлар уларнинг номусини ҳимоя қилишини, қадриятларини юксалтириб, одамийлигини эҳтиром этишини тушунгандан …


ЎЗБЕКИСТОН РЕСПУБЛИКАСИ ОЛИЙ СУДИНОҚОНУНИЙ ҚАРОР ОРТИҚЧА ОВОРАГАРЧИЛИККА САБАБ БЎЛДИ ВА НИҲОЯТ, НИЗО СУДДА ҚОНУНИЙ ЯКУН ТОПДИ from\nНОҚОНУНИЙ ҚАРОР ОРТИҚЧА ОВОРАГАРЧИЛИККА САБАБ БЎЛДИ ВА НИҲОЯТ, НИЗО СУДДА ҚОНУНИЙ ЯКУН ТОПДИ\nБу ҳаётда саховат ва мурувват сингари ибратли амалларни адо этиш бахти ҳаммага ҳам насиб этавермайди. Саховат ва мурувватдан баҳраманд бўлганлар қалбида эса, ушбу хайрли амалларни адо этганларга нисбатан ҳар доим ҳурмат-эҳтиром, миннатдорчилик туйғулари кезади.\n2019 йилнинг июнь ойида Гурлан тумани ҳокимлиги мутасаддилари томонидан туман марказидаги Паҳлавон Маҳмуд кўчасида барпо этилиши мўлжалланган уч қаватли бинонинг биринчи қаватига жойлашадиган 30-сонли савдо мажмуасининг ҳар бири 89,28 квадрат метрдан иборат 2 та дўкон қурилиши майдони (унинг 2 ва 3-қаватлари турар жойга мўлжалланган) бир киши — Карим Бозорбоевнинг номига хатлаб берилди. Табиийки, бундан унинг боши осмонга етди.\nАслида у иккита эмас, балки битта ер майдонига талабгор бўлган, ушбу ерни давлат ва жамоат эҳтиёжлари учун олинган хусусий дўкони учун товон тарзида ажратиб беришни сўраганди.\nБу ҳолат туман ҳокимининг 2019 йил 10 июндаги 4102-сонли қарорида ўз ифодасини топди. Албатта, қарор қабул қилишнинг ҳам ўзига хос тартиб-таомиллари бор. Яъни қарор зарур ҳужжатларнинг бари тўла-тўкис тахт этилиб, баҳс-муносазара, ариза, шикоят, эътирозга етакловчи ҳолатлар охиригача бартараф қилингач, қабул қилиниши керак.\nЛекин К. Бозорбоевга иккита дўкон ўрнини ажратиш тўғрисидаги қарор айрим зарур ҳужжатлар, чунончи, ўзаро келишув шартномаси, талабгор тарафнинг ер майдони ажратиб бериш ҳақидаги аризаси, 89,28 квадрат метрга тенг иккинчи ер участкасини унинг ихтиёрига ўтказиш хусусида туман ҳокимлиги махсус комиссиясининг қарори мавжуд бўлмаган ҳолда қабул қилинди.\nТаассуфки, ҳокимликнинг ушбу қарори ҳали эслатилганидек, жиддий эътирозга сабаб бўлди. Савдо мажмуасида дўкон қурилиши учун К. Бозорбоевга ажратиб берилган 178,56 квадрат метр саҳнли иккита ер участкасининг бирига яна бир фуқаро Нилуфар Бобожонова даъвогар бўлиб чиқди.\n…Пировардида судда учинчи шахс сифатида қатнашган К. Бозорбоевнинг таъкидлашича, туман ҳокимининг қарори қабул қилингач, у фурсатни бекор ўтказмаган. Ўзига ажратиб берилган қўш дўкон қурилиши бўйича лойиҳа-харажат ҳужжатларини тахт этган ва уни баҳолаш учун шаҳарсозлик кенгашига тақдим қилган. Ана шундай кунларнинг бирида Н. Бобожонова уни йўқлаб келган ва дўкон учун ажратилган иккита ўриннинг бири ўзига тегишли эканлигини билдирган. У ҳам вақтни бекор ўтказмаган. Даъво қилган майдонда дўкон қурилиши ишларини бошлаб юборган. Суддан-судга кўчган зиддият шу аснода газак олган. Томонларнинг Янгибозор ва Гурлан туманлари маъмурий судларида кўрилган даъво аризалари муҳокамаси пировардида Хоразм вилоят маъмурий судининг апелляция, Олий суд маъмурий ишлар бўйича судлов ҳайъатининг кассация босқичида давом этган. Содир бўлган можаронинг туб моҳияти, уни келтириб чиқарган шарт-шароитларнинг мазмун ва кўлами шу аснода ойдинлашган. Низонинг илдизи эса, аён бўлганидек, Гурлан шаҳарчасидаги Паҳлавон Маҳмуд кўчасида жойлашган бино ва иншоотларни давлат ва жамоат эҳтиёжлари учун олиш жараёнига бориб тақалган. Яъни 2019 йилнинг баҳорида К. Бозорбоевга тегишли 57,25 квадрат метр, Н. Бобожоновага қарашли 40,87 квадрат метр саҳнли дўкон бинолари мазкур кўчани реконструкция қилиш мақсадида туман ҳокимлиги ташаббусига биноан бузилган. Туман ҳокимлиги қошидаги махсус комиссия масалани қонунан ҳал этган. Қабул қилинган қарорда Н. Бобожоновага бузилган дўкони учун 89,28 квадрат метр саҳнли ер майдонини ажратиб бериш назарида тутилган, бу ерни айни пайтнинг ўзида фуқаро К. Бозорбоевга ҳам тортиқ этишга қаратилган қарор эса, табиийки, қабул қилинмаган. Туман комиссияси тарафидан қабул қилинган қарор вилоят ҳокимлиги қошидаги махсус комиссия тарафидан ҳам маъқулланган. Гал туман ҳокимининг қарорига бориб тақалган.\nТомонлар кутган 4102-сонли мазкур ҳужжат уқтирилганидек, 2019 йилнинг 10 июнь куни имзоланди. Н. Бобожонова қарорни қайта-қайта ўқиса-да, ундан ўз исм-шарифини топа олмади. Унинг ҳуши бошидан учди ва бузилган ҳақ-ҳуқуқлари, қонуний манфаатлари учун изоҳ сўради. Йўл қўйилган хатони бартараф этишни қатъий талаб қилди. Ҳайриятки, орадан 12 кун ўтиб, 2019 йилнинг 22 июнида имзоланган янги 4616-сонли қарорга асосан муқаддам чиқарилган 4102-сонли қарор бекор қилинди.\nБу жараёнда ҳимматдан баҳраманд бўлган К. Бозорбоев дўкон қурилиши учун ер майдони ажратишни сўраб туман ҳокимига расман мурожаат қилмагани, ҳоким ва фуқаро ўртасида тегишли келишув шартномаси тузилмагани, ҳокимлик қошидаги махсус комиссиянинг қўшимча қарори қабул қилинмагани, шундай бўлса-да, унга 89,28 ўрнига бир йўла 178,56 квадрат метр саҳнли қурилиш майдони ажратиб берилгани, асоссиз ажратилган 89,28 квадрат метр ер участкаси аслида комиссия қарорига мувофиқ Н. Бобожоновага тегишли экани аён бўлди.\nЎзаро низолашувчи тарафларнинг галма-галига шикояти ишни маъмурий суднинг гоҳи у, гоҳи бу босқичи томон етаклади.\nБу жараён қарийиб 1 йилдан зиёдга чўзилди. Гурлан туман маъмурий суди томонидан туман ҳокимининг К. Бозорбоевга жами 178,56 квадрат метр ер майдонини ажратиб бериш юзасидан 2019 йил 10 июнда қабул қилган 4102-сонли қарорини ҳақиқий эмас, деб топиш ҳақида 2020 йил 26 августда чиқарилган ҳал қилув қарори пировардида ўтказилган барча суд жараёнларида муҳокама марказига чиқди. Биринчи босқич судининг шу ҳақдаги қарори даставвал вилоят маъмурий суди апелляция судлов ҳайъатининг 2020 йил 23 сентябрдаги мажлисида атрофлича кўриб чиқилди. Туман суди қарорини ўзгартириш учун асос топилмади. Охир-оқибат ушбу маъмурий иш шикоятга асосан Олий суд маъмурий ишлар бўйича кассация судлов ҳайъатида такрорий кўрилди.\nШу ўринда Фуқаролик кодексининг 12-моддаси 1-қисмига эътибор қаратиш жоиз. Унда баён этилишича, давлат органи ёки фуқароларнинг ўзини ўзи бошқариш органининг қонун ҳужжатларига мувофиқ бўлмаган ҳамда фуқаро ёхуд юридик шахснинг ҳуқуқлари, қонун билан қўриқланадиган манфаатларини бузадиган ҳужжати суд томонидан бекор қилиниши мумкин.\nБундай вазиятда бузиб олинган дўкони учун тегишли ер майдонини ажратиб бериш талаби билан чиққан фуқаронинг қонуний сўрови бажо келтирилмоғи зарур. Такрорий босқичдаги судлов маҳали кодекснинг бу талаби эътиборга олинди. Шунингдек, Ер кодексининг 34-моддаси ва Вазирлар Маҳкамасининг (2020 йил 1 январга қадар амалда бўлган) “Давлат ва жамоат эҳтиёжлари учун ер участкаларининг олиб қўйилиши муносабати билан фуқароларга ва юридик шахсларга етказилган зарарларни қоплаш тўғрисида”ги Низомни тасдиқлаш бўйича 2006 йил 29 майдаги 97-сонли қарори талаблари ҳам назарда тутилди. Давлат ва жамоат эҳтиёжлари учун ер участкаларининг олиб қўйилиши муносабати билан фуқаролар ва юридик шахсларга компенсация сифатида ер ажратиш масаласи тегишли ҳокимликлар қошидаги махсус комиссиялар тарафидан ҳал этилиши ҳақидаги қоида олдинги маррага чиқди. Бироқ комиссиянинг шу юзадан чиқарган қарори якуний эмас. Ўз қарори асосида якуний тўхтамга келиш ваколати шаҳар ва туман ҳокимларига берилган (бу ваколат 2021 йилнинг 1 августидан эътиборан бекор қилинди). Лекин туман ҳокими комиссиянинг ушбу қарорисиз фуқаролар ва жисмоний шахсларга ер участкасини бериш ҳақидаги масалани ҳал қила олмайди. Шунга кўра, Н. Бобожонованинг тасарруфига 89,28 квадрат метр ер майдонини ажратиб бериш юзасидан махсус комиссиянинг қарори (у туман комиссиянинг 2019 йил 11 майдаги мажлиси баённомасининг 3-бандида ўз ифодасини топган) туман ҳокимлиги тарафидан инобатга олинмагани қонунни бузиш билан баб-баравар ва буни дастлабки босқич судида туман ҳокимлиги вакили Ш. Бахтиёров ҳам тан олди.\nКассация босқич судининг такрорий мажлиси қарор матнидаги номутаносибликларни бартараф қилди. Айни пайтда ҳокимликнинг бемаврид “ҳиммати”га кўра, бир варакайига 2 та ер участкаси соҳибига айланган К. Бозорбоевнинг ушбу ер майдонини ўз тасарруфида қолдириш ҳақидаги сўровини бажо келтириш учун қонуний асос мавжуд эмаслиги ҳам кундай равшан бўлди. Ҳақ жойига қарор топди. Н. Бобожонованинг ерга эгалик ҳақидаги қонуний сўровини қаноатлантириш юзасидан Гурлан туман маъмурий судининг 2020 йил 26 августдаги ҳал қилув қарори ва аппеляция судининг ўша йил 23 сентябрда қабул қилган қарори ўз кучида қолдирилди. Бировнинг ҳақи бошқа бировга буюрмади.\nСуд қонун талабидан келиб чиқиб, тадбиркор Н. Бобожонованинг ҳуқуқий ва қонуний манфаатларини ҳимоя қилди.


13.04.20 16:13\tmsk\nЎзбекистон ИИВ ходимлари . Iibb.uz сайти фотосурати\nЎзбекистон Ички ишлар вазирлиги ватанпарвар блогер ва кўнгиллилар иштирокида виртуал гуруҳ тузишни таклиф этган. Гуруҳ аъзолари ижтимоий тармоқлардаги салбий фикрларни аниқлаш ҳамда тармоқ фойдаланувчиларини уларнинг таъсир доирасига тушиб қолишларининг олдини олиш мақсадида билдирилаётган салбий фикрларга нисбатан муросасизлик муҳитини яратиш билан шуғулланадилар.\nЮрист ва блогер Хушнудбек Худойбердиев ушбу таклифни «троллар фабрикаси»ни яратишга уринииш, деб билади ва бу ҳақда ўзининг Telegram-каналида ёзган.\nВатанпарвар блогерлар гуруҳини тузиш банди вояга етмаганлар ва ёшлар ўртасида ҳуқуқбузарликлар профилактикаси тизимини янада такомиллаштириш бўйича чора-тадбирлар тўғрисида «Йўл харитаси» билан боғлиқ президент қарори лойиҳасига киритилган ва у Норматив-ҳуқуқий ҳужжатлар лойиҳалари муҳокамаси порталида чоп этилган. Муҳокама 25 апрелгача давом этади.\nИИВ таклифига кўра, гуруҳ Ўзбекистон Ёшлар иттифоқи ва Тошкент ахборот технологиялари универститети ҳамкорлигида тузилади. Лойиҳа шу йилнинг 1 майидан ишга тушиши керак. Ижро учун масъуллар этиб Ёшлар иттифоқи ва Олий ва ўрта махсус таълим вазирлиги кўрсатилган.\nХудойбердиев Ёшлар иттифоқи раҳбари Алишер Саъдуллаев билан мазкур масала борасида боғлангани, Саъдуллаев ташкилотнинг бу лойиҳага ҳеч қандай алоқаси йўқлигини айтганини ёзади. Саъдуллаевга кўра, Ёшлар иттифоқи бу бандни расман рад этган ҳамда уни лойиҳадан чиқариб ташлашни сўраган.\n2018 йили сентябрда Ўзбекистон ёшлар иттифоқи раҳбариятининг «троллар фабрикаси»ни яратишга уринаётгани тўғрисида хабарлар тарқаганди. Семинар иштирокчилари ва ёш репортёрлардан Facebookдаги фейк аккуантлар орқали Ёшлар иттифоқини улуғлайдиган изоҳларни ёзиб қолдириш, уни танқид қилувчиларга қарши троллар курашини олиб бориш талаб этилган.


«Бу худди Тошкентда рус ошхонасини «Чўчқа»...\n04.11.2019 11:20 0 4589\n«Ресторан рекламасини кўрганда шок ҳолатига тушдим. Бу худди Тошкентда рус ошхонасини очиш ва уни «Чўчқа» деб номлаш билан баробар. Менга ҳатто бошқа миллат вакиллари қўнғироқ қилиб, камситилиш борлигини айтмоқда», — дейди «Урал-Ўзбекистон дўстлик жамияти» вакили Обид Туратов.\nУнинг фикрига кўра, ресторан рекламасида Светлаков ўзбекча чопонда тасвирланган. Унинг қўлида палов солинган идиш кўринади ва тумшуғини суқиб турган эшак бор. Туратовнинг фикрига кўра ушбу ҳолат тўлиғича ҳақоратдан иборат.\nЎз навбатида Светлаков бу айбловларни инкор этди. Унинг фикрига кўра, Москвада ҳам худди шундай ном билан ресторан фаолият юритмоқда ва бу ҳолат ҳеч кимнинг эътирозига сабаб бўлмаган.\nРоссия Россиядаги ўзбеклар


Аяжон, аяжон, мен келдим, аяжон, туринг, нон топиб келдим. - Узбек ибратли хикоя (реал)\nVatanda.Com » Хикоялар » Аяжон, аяжон, мен келдим, аяжон, туринг, нон топиб келдим.\nБола растада юрарди. Тиним йук. Ойнали кенг-ковул магазинлар, катта дуконлар ва к,утичадай дуконлар ёнида айлангани айланган эди. Бола беш-олти кунгина расталарда кезарди. У тиланчиликда янги эди.\n- Бери кел! – деб кичкирди дукондор, бакалок, соч-соколи сарик. Бола хангу-манг булиб колди ва қурқа-писа дукон ёнига борди.\n- Ха, тавба, нега анграясан, - дукондор жахл аралаш деди, - мана бу яшикларни бушат!\n- Ростданми? – деб тушункирамай суради бола.\nДукондорнинг "ха” деган товушини эшитгач, бола узун хурсинди, жилмайди. Кир, калта куйлагининг енгларини шимариб ишга тушди.\nЯшикларда синик гулоб шиша (ваза)лари. Дукондорнинг бир гулоб корхонаси бор. Эхтимол бу шишалар аравадан туширилганда сингандир… Бола авайлаб секин-секин ерга куя бошлади.\nГулобчи дукондор қўлларини орқасига куйиб, юмалок корнини чуккайтириб, дукон олдида аста юрди. Бола ёнида тўхтаб деди?\n- Хов ана, - гулобчи ахлатхонани кўрсатди, - тушундингми? Шишаларни шу жойга элтиб ташла!\nАхлатхона дўкондан чамаси 20 кадам нарида эди. Боякиш бола икки-учталаб шишаларни таший бошлади. Синиқ, чети учган шишалар ва берахм куёшнинг иссиги уни хуноб қилар, кичик бармоклари тилинган, қуллари эса қон. Аммо оч тентираб юришдан чарчаган бола бу хизматдан вақти хуш эди.\nДув этиб бола ёнига катта-кичик болалар келишди.\n- А, бахшиш, бахшиш!\nБола шурлик индамасдан, кизариб ишда давом этаверарди. Болалар чиндан хайратда эдилар.\n- Омад, омад!\nЛохур шахридан горишовлик бир бола дустига тушунтирди:\n- Бизнинг дахадан, янги тиланчи!\nИсқирт, жулдур, чупдай орик болалар боланинг қонаган қўлларига тикилдилар.\n- Али, - деди горишовлик бола, - омад! Кумак керакми сенга?\n- Йук, рахмат – деди бола\nПокистон шахарларининг расталарида тўда-тўда тиланчи болалар юради. Чумчуқлардай дув этиб Али ёнига йигилган халиги болалар хам яна дув этиб дархол кетишди.\nГадойлар одатда "бахшиш” дейилса, узларини томдан ташлаб юборадилар. Лекин "бахшиш”ни бирон ким олса, бошқалари тақдирга тан бериб қолаверадилар. Аммо Покистонда "бахшиш” лугати, яъни унинг маъноси узгадир. Фараз килайлик: Бирон ишга хизмат хақи, садақа учун пул ёки неъматлар, турли-туман нарсалар "бахшиш” лугатига кираверади.\nАли синиқ шишаларни ахлатхонага тўккач, супургини олиб, дукон олдини супуришга киришди.\n- У-у, тухта, - дуконга кириб деди гулобчи, - "прилавка”нинг остида хам оз-моз бор.\nАли "прилавка” тагига энгашди, ис босган синик шишалар тогдай тахланган, рахминг келади.\n- Жуда куп-ов… - ичида деди Али, - ух, бармоклари қонда лов-лов ёнаяпти…\n- Қани, тез бул, эринма! – деб дукондор айлангани чикиб кетди.\nАли кўп ишлади, дукон Билан ахлатхона уртасида сонсиз марта катнади. Унинг ориқ-тириқ, хориган, мадордан кетган, қондан ловуллаб чўг мисоли ёнаётган кичик, нозик қўлларини куёш тиги ва чанг-тупрок баттар ачиштирарди. Энди туққиз ёшга тулган Алини албатта қуллари кичик.\nКеч кирганда Али шишаларни ташиб тамомлади. Дукондор бир эскирок кутини очиб, бита юпқа "когоздай” "чапати” – нонни Али томон улоктирди. Бола гарчи қаттиқ чарчаган, қуллари мадордан кетган булсада, Ушбу бир кунлик мехнатининг хаққини илиб олишда узида куч топа олди ва қувониб деди:\n- Даров бориб аяжонимга бераман, у касал!\n- Отанг борми? – деб суради дукондор.\n- Ха, отам бор, - деди Али табассум килиб, - лекин у қамоқда! Отам тинчлик учун астойдил курашган одам, у албатта чикади!\nҚўлтиқда нон билан Али уйи томон гириллаб йул олди.\nГоришов Лохурнинг багридаги бир даха. Лохур – кушклар, гуллар диёри. Горишов эса дахшат! Али бу хароба, вайроналар ичида югуриб, тўшакка михланган онаси томон шошарди. Кўча, йўлка деган нарса йук, туташ хароба кулбалар… шундай хароб кулбалардан бирисидан Али билан онаси, отаси қамалгандан сунг хайдалиб, кучага ташланган эди.\nАли хансираб онаси олдига етганида, кушнилардан бир кампир ковоги солинган холда ўтирарди. Она Кир, йиртик чопонга ўралиб ётарди, сариқ кир румоли юзига ёпилган.\n- Аяжон, аяжон, мен келдим, аяжон, туринг, нон топиб келдим. Туринг, нон енг, нон…\nКампир онанинг юзини аста очди ва мунгли овоз билан деди:\n- Бечора оламдан утди.\nСил билан, йуқчилик билан, очлик билан, гам билан, хамиша курашган бу аёлнинг юзида бахтсиз хаётнинг энг сунгги нафасида ўлим билан кураш дахшати яққол кўринар эди.\nМургак қалбига бундай кулфатни сигдиролмаган боланинг тили калимага келмай, шўкка тушиб колди. У юм-юм йиглаганча мунис онасини қучоқлади, қон қуллари билан сариқ юзларини Майин силади…\nОсмонда эса оқшом уз пардасини ёйган. Кора хайбатли булутлар киши юрагини жумбушга келтиргудек сузиб юрарди…


Президентнинг БМТ минбаридан илгари сурилган ташаббуслари Ҳиндистон жамоатчилигига тақдим этилди\nЎзбекистоннинг Ҳиндистондаги элчиси Дилшод Ахатов Бирлашган Миллатлар Ташкилоти ташкил топганлигининг 75 йиллигига бағишланган онлайн-семинар шаклида ўтган «БМТ куни»да иштирок этди. Тадбир Ҳиндистон инсон муносабатлари кенгаши ва Ҳиндистоннинг БМТ ишлари бўйича кенгаши томонидан ташкил этилди.\nБандлик соҳасига ажратилган бюджет маблағлари депутатлар назоратида\nҚайд этилганидек, Қашқадарё вилоятида жами аҳоли сони 3290,7 минг нафарни ташкил этиб, шундан меҳнатга лаёқатли аҳоли сони 1832,2 минг нафар, иқтисодий фаол аҳоли сони 1304,6 минг нафар, банд аҳоли сони 1129,2 минг нафар, шундан иқтисодиётнинг расмий секторида банд аҳоли сони...\nСирдарёдаги қурилишларда фидойилик кўрсатган бир гуруҳ юртдошларимиз «Меҳр-саховат» кўкрак нишони билан тақдирланди\n“Халқ сўзи Online”. Аҳмадали Шерназаров/Сирдарё. Хабарингиз бор, «Сардоба» сув омборида юз берган техноген ҳодиса оқибатларини қисқа вақтда бартараф этиш,аҳолига қулай шароит яратиш мақсадида Қорақалпоғистон Республикаси, Тошкент шаҳри ва вилоятлардан кўплаб ишчи кучи ва қурилиш техникалари жалб қилинди.\nОлис Мўйноқ туманида ҳам «Истеъмолчилар уйи» қурилади\nБугун, Ўзбекистон истеъмолчилар ҳуқуқларини ҳимоя қилиш жамиятлари федерацияси раиси Ж.Саримсоқов ҳамда Қорақалпоғистон Республикаси, Мўйноқ тумани ҳокими Е.Еденбаев ўртасида амалий учрашув бўлиб ўтди.\nҚонун лойиҳасида давлат тили билан боғлиқ қандай янгиликлар жорий қилинмоқда?\nТўғри, авваллари ҳам тиллар пайдо бўлган, муомалада бўлиб, маълум вақтдан сўнг йўқ бўлиб кетган. Лекин ҳозиргидек тилларнинг жадаллик билан йўқолиши тарихда кузатилмаган. Йўқолиб кетиш хавфида бўлган тилларнинг сақлаб қолиш йўлида амалга оширилаётган саъй-ҳаракатларнинг асосий мақсади ҳам маданиятлар ва тиллар хилма-хиллигини...\nЎзбек тили — буюк маданиятга эга халқнинг тили — мисрлик олима\n– Ота-боболаримиз асрлар давомида она тилимиз ёрдамида жаҳонга ўз сўзини айтиб келган ва шу тильда буюк маданият намуналарини, беназир илмий кашфиётлар, бадиий дурдоналар яратган, – деди О.Усмонов. – Ҳозирги кунда дунёда 50 миллион нафарга яқин инсон ўзбек тилида сўзлашади. Ўзбек...\n"Hummer" бренди супер электромобиль кўринишида қайта тикланади\nGeneral Motors компанияси Hummer брендини қайта тиклашга қарор қилди. Айнан шу ёрлиқ остида компания келгуси йил кузидан бошлаб Hummer EV “Edition 1” электр йўлтанламасини ишлаб чиқаришни бошлайди ва сотувга чиқарилади. Ҳозирча унинг намунавий модели омма эътиборига ҳавола этилди.\n1. Ўзбекистон Республикаси Президенти Шавкат Мирзиёев раислигида саноат тармоқларидаги 9 ойлик натижалар ва йил якунигача бажарилиши лозим бўлган вазифалар муҳокамаси бўйича видеоселектор йиғилиши ўтказилди. Унда қандай масалалар муҳокама қилиниб, қандай вазифалар белгиланганига қизиқяпсизми, у ҳолда «Саноат тармоқларидаги натижалар ва қўшимча...\nЭкспорт фаолиятини молиявий қўллаб-қувватлашни янада кенгайтириш чора-тадбирлари тўғрисида\nРеспублика ижтимоий-иқтисодий тараққиётининг ҳозирги босқичида экспорт ҳажмларини кўпайтириш орқали макроиқтисодий барқарорликни таъминлаш, тайёр маҳсулот етказиб берувчиларни қўшимча молиявий ва ташкилий рағбатлантириш, шунингдек, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат ва рақамли иқтисодиётни ривожлантириш йили”да...\nТадбир маънавий баркамоллик байрамига бағишланди\nЮқори Чирчиқ туманида Тошкент вилояти ҳокимлиги мутасаддилари, ташкилот ва муассасалар вакиллари, Халқ депутатлари вилоят Кенгаши депутатлари, зиёлилар, таниқли ёзувчи ва шоирлар, кенг жамоатчилик вакиллари иштирокида 21 октябрь – Ўзбек тили байрами кунига бағишланган тадбир бўлиб ўтди.\nЁнғин хавфсизлиги қоидалари тасдиқланди\nЁнғин хавфсизлиги қоидалари (Қоидалар)га кўра, ўта муҳим давлат аҳамиятига молик, йирик ижтимоий-маданий объектларда ёнғин-техник комиссияси тузилиши ҳамда объектнинг ёнғин хавфсизлиги паспорти ишлаб чиқилиши керак.\nДавлат амалга ошираётган ислоҳотларда энг катта сифат ўзгаришлари бюджет тизимини замон талабларига мослаштиришда кўриняпти, десак муболаға бўлмайди. 2020 йил учун Давлат бюджети қонун сифатида қабул қилиниши, пандемия шароитига қарамасдан, одамлар ҳаётида ўзининг ижобий таъсирини кўрсатди.\nОна тилимизнинг ҳаётбахш қудрати\nЯнги Ўзбекистонни, янги Ренессанс пойдеворини барпо этишдек эзгу мақсадларимизга эришишда мустаҳкам таянчдир\nМаданий мерос объектлари давлат ҳимоясида\nБугунги кунда мамлакатимизнинг моддий ва номоддий маданий мерос объектларини муҳофаза қилиш бўйича амалга оширилаётган ишлар салмоғи катта. Айни пайтда ЮНEСКО Умумжаҳон маданий мероси рўйхатига Ўзбекистондаги 4 та меъморий мажмуа – Хива, Бухоро, Самарқанд ва Шаҳрисабз шаҳарларининг тарихий марказлари киритилган.\nОлий Мажлис Сенатининг саккизинчи ялпи мажлиси ўз ишини якунлади\nБугун, 21 октябрь куни парламент юқори палатасининг саккизинчи ялпи мажлисида Ўзбекистон Республикаси Президентининг «Ер ҳисоби ва давлат кадастрларини юритиш тизимини тубдан такомиллаштириш чора-тадбирлари тўғрисида»ги Фармони тасдиқланди.\nТил — миллатнинг маънавий бойлиги\nЎзбек тили туркий тиллар оиласига мансуб энг йирик тиллардан бири ҳисобланади. Тил – миллатнинг маънавий бойлигидир. Тил нафақат муомала воситаси – балки халқнинг маданияти, урф-одати, унинг турмуш тарзи, тарихидир.Тилни асраш, ривожлантириш – миллатнинг юксалиши демак.\nЖиззах вилояти ҳокимининг ҳисоботи эшитилди\nХусусан, вилоятда 2020 йилнинг январь-июнь ойларида ишлаб чиқарилган ялпи ҳудудий маҳсулот (ЯҲМ) ҳажми 6 трлн. 989 млрд. сўмни, ўсиш суръати ўтган йилнинг мос даврига нисбатан 102,0 фоизни ташкил этган.\nМиллатнинг ўз тили бор экан, демак, унинг дунёга айтар сўзи ҳам бордир!\nҲар бир миллатнинг мавжудлигини, яшаётганини намоён этадиган омиллар бўлади. Тил ана шундай мавжудлик ҳодисасидир. Тил шунчаки сўзлашиш воситаси эмас, миллат маънавияти ва маданиятининг тошойнасидир. Миллатнинг ўз тили бор экан, демак, унинг дунёга айтар сўзи ҳам бордир.\nҚонун қабул қилинди. Энди норматив-ҳуқуқий база заиф, деган баҳоналар кетмайди — Сенат Раиси\n– Ўтган галги ялпи мажлисимизда «Ногиронлиги бўлган шахсларнинг ҳуқуқлари тўғрисида»ги Қонун маъқулланган эди, – деди Сенат Раиси Т.Нарбаева. – Куни кеча Президентимиз мазкур Қонунни имзолади. Таъкидлаш жоизки, Қонун билан йиллар давомида йиғилиб қолган муаммоларга ечим топилди. Соҳадаги норматив асоснинг заифлиги,...\nСенаторлар парламент сўровига берилган жавобдан қониқдими?\nОлий Мажлис Сенатининг иккинчи ялпи мажлисида тиббий-меҳнат эксперт комиссиялари томонидан фуқароларни тиббий кўрикдан ўтказиш ва уларнинг ногиронлигини аниқлаш масалалари юзасидан Вазирлар Маҳкамасига парламент сўрови юбориш тўғрисида қарор қабул қилинган эди.\nShowing 1-20 of 9,202 items.


Асрлар оша мустаҳкамланган қардош халқлар дўстлиги\nХалқаро ҳамкорлик 30 июл 2021 67\nБирлашган Миллатлар Ташкилоти Бош Ассамблеясининг резолюцияси билан ҳар йили 30 июль – Халқаро дўстлик куни сифатида бутун дунёда кенг нишонланади.\nПрезидентимиз 2020 йил 29 декабрда Олий Мажлисга қилган Мурожаатномасида ушбу санани Ўзбекистонда “Халқлар дўстлиги куни” деб белгилашни таклиф этган эди. Бу таклиф замирида жамиятда барқарорлик, тинчлик ва тотувликни таъминлаш, фуқаролар онгида катта, кўп миллатли ягона оилага мансублик туйғусини мустаҳкамлаш, миллий маданий марказлар ва дўстлик жамиятлари фаолиятини ҳар томонлама қўллаб-қувватлаш ва янада ривожлантириш, хорижий мамлакатлар билан маданий-маърифий алоқаларни кенгайтириш каби эзгу мақсади мужассам.\nХалқлар дўстлиги куни — инсонлар, халқлар, давлатлар, умуман олганда жамиятнинг турли қатламлари ҳамда тузилмалари ўртасида ҳамжиҳатлик, бағрикенглик, миллатлараро тотувликни мустаҳкамлаш ва дўстлик алоқаларини янада ривожлантиришга хизмат қилиши билан аҳамиятлидир.\nЎзбекистонда бугунги кунда 130 дан ортиқ миллат ва элат вакилларидан иборат 34,5 миллион аҳоли истиқомат қилади. Республика давлат таълим муассасаларида ўқитиш ўзбек, рус, қорақалпоқ, қозоқ, қирғиз, тожик ва туркман тилларида олиб борилади. Ўзбекистон Миллий телерадиокомпанияси ўндан ортиқ тильда эшиттиришлар, маҳаллий босма оммавий ахборот воситалари эса 14 тильда чоп этилмоқда. Республикада 138 та миллий маданий марказ ва 34 та дўстлик жамиятлари фаолият юритмоқда.\nЎзбекистонда Шанхай ҳамкорлик ташкилотининг Халқ дипломатияси марказининг вазифалари сирасига «Республикамизда истиқомат қилиб келаётган ШҲТга аъзо давлатлар халқлари ҳисобланган рус, қозоқ, қирғиз, тожиклар орасида миллатлараро ҳамжиҳатлик ва бағрикенгликни таъминлашга қаратилган давлат сиёсатини изчил амалга ошириш, дўстлик ва кўп миллатли ягона оила туйғуси муҳитини мустаҳкамлаш, ёшларни миллий ва умуминсоний қадриятларга ҳурмат руҳида тарбиялаш» киради.\nДунёда ўзбекнинг бағрикенглик, меҳмондўстлик ва мардлик фазилатларини тараннум этувчи, II жаҳон уруши палласида сўнгги бурда нонини миллат ва дин ажратмай баҳам кўра олган юксак инсоний хислатлар рамзи бўлмиш Шоаҳмад Шомаҳмудовлар оиласига бағишланган ҳайкал, «Халқлар дўстлиги» номи билан аталувчи концерт саройи, метро бекати, бош майдон ва шоҳкўча президентимизнинг саъй-ҳаракатлари билан қайта тикланди.\nБу эса Ўзбекистоннинг аҳил қўшничилик муҳитини, яъни «фаровонлик камари»ни шакллантириш борасидаги ташаббусининг амалий ифодасидир.\nЎзбекистон Марказий Осиёнинг аҳолиси энг кўп, бой табиий захираларга эга ва географик жиҳатдан қулай жойлашган мамлакати бўлиб, минтақанинг ижтимоий-иқтисодий тараққиётида ҳал қилувчи ўрин тутади.\nШунинг учун ҳам давлатимиз олиб бораётган ташқи сиёсат, қўшни мамлакатлар билан муносабати қарийб 70 миллионлик аҳолиси бўлган бутун минтақа тақдирига дахлдорлиги билан муҳим аҳамият касб этади. Халқаро экспертлар, жаҳон оммавий ахборот воситалари асосий эътиборини Президентимиз Шавкат Мирзиёевнинг минтақа давлатлари билан олиб бораётган ташқи сиёсатига қаратаётганининг боиси ҳам аслида шунда.\nҚайд этиш керакки, давлатимиз раҳбари 2016 йилнинг 8 сентябрь куни Олий Мажлис Қонунчилик палатаси ва Сенатининг қўшма мажлисидаги нутқида мамлакатимизнинг миллий манфаатларини таъминлашда муҳим аҳамиятга эга бўлган Марказий Осиё минтақасида жойлашган давлатлар билан алоқаларни мустаҳкамлаш — Ўзбекистон ташқи сиёсий фаолиятининг асосий устувор йўналиши эканлигини таъкидлар экан, «Биз ўзимизнинг яқин қўшниларимиз Туркманистон, Қозоғистон, Тожикистон ва Қирғизистон билан очиқ, дўстона ва прагматик сиёсат олиб боришга содиқ қоламиз», деганди.\nМаълумки, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси вазифаларини муваффақиятли амалга оширишда «халқ дипломатияси» механизмларидан ҳар томонлама фойдаланиш назарда тутилган.\n«Фаровонлик камари»ни шакллантиришнинг муҳим омилларидан яна бири, шубҳасиз, қўшни давлатлар билан маданий ва гуманитар ҳамкорликни, қардош халқлар мулоқотини, уларнинг ўзаро борди-келдисини кенгайтириш ҳисобланади. Ушбу тамойилни ҳаётга татбиқ этиш мақсадида давлатимиз чегарадош вилоятларимиз аҳоли вакилларининг қўшни давлатларга «халқ дипломатияси» кўринишидаги ташрифлари уюштирилди.\nМасалан, ўзбек ва қозоқ халқлари азалдан ёнма-ён яшаган, қавми қариндош бўлган. Президентимиз ташаббуси билан икки мамлакат ҳудудлари ўртасидаги алоқаларга кенг йўл очилгани ҳамкорлигимизни янада мустаҳкамламоқда. Ўзбекистондан Қозоғистонга, Қозоғистондан Ўзбекистонга турли даражадаги делегациялар ташриф буюрди. Жорий йил Тошкент вилояти делегацияси Қозоғистонда, Қизилўрда, Шарқий Қозоғистон ва Жанубий Қозоғистон вилоятлари делегациялари Ўзбекистонда бўлдилар. Бундай ташрифлар нафақат чегара ҳудудларида яшаётган аҳолини, балки бутун минтақа вакилларини қувонтирди.\n2018 йил Қозоғистонда Ўзбекистон йили деб эълон қилинган эди. Ушбу сана доирасида маданият, санъат, адабиёт, илм-фан, туризм ва бошқа соҳаларда 100 дан зиёд тадбирлар ўтказилди. Театр ва фольклор-этнографик жамоалари, эстрада хонандаларининг ижодий сафарлари уюштирилди. Олма ота шаҳрида ўзбек адабиёти кунлари, Тараз, Чимкент, Қизилўрда, Туркистон шаҳарларида ўзбек киноси кунлари бўлиб ўтди.\nЎзбекистон Республикаси билан Қозоғистон Республикаси ўртасида стратегик шерикликни янада чуқурлаштириш ва аҳил қўшничиликни мустаҳкамлаш тўғрисида имзоланган қўшма декларацияда томонлар бундан буён ҳам икки давлат ҳудудида истиқомат қилаётган ўзбек ва қозоқ диаспоралари учун она тили, миллий маданияти, анъана ва урф-одатларини сақлаш ҳамда ривожлантириш масалаларида қулай шароит яратиб беришни ўз зиммаларига олди.\nБундай аҳдлашувга Туркманистонга ташриф доирасида ҳам эришилди. Бинобарин, жорий йил 4-5 февраль кунлари Бухоро ва Хоразм вилоятлари делегацияларининг Туркманистоннинг Лебап ҳамда Тошҳовуз вилоятларига ташрифлари ҳам тегишли ҳудудлар маъмуриятлари раҳбарлари, ишбилармон ва жамоатчилик доираларининг вакиллари иштирокидаги музокараларга бой бўлди.\nТашриф қатнашчилари қардош мамлакат ҳамда халқлар ўртасидаги ўзаро ишонч ва ҳурматга асосланган бундай муносабатларнинг юқори даражасидан алоҳида қониқиш билдирди. Шунингдек, минтақалараро даражадаги тўғридан-тўғри ҳамда яқин шериклик алоқаларини, энг аввало, савдо-иқтисодий ва маданий-гуманитар соҳалардаги муносабатларни ривожлантириш муҳим эканлиги қайд этилди. Шуни таъкидлаш ўринлики, бугунги кунда Ўзбекистоннинг турли вилоятларида қарийб 189 минг нафар туркман қардошларимиз истиқомат қилади. Бу миллат фарзандлари учун 47 та мактабда туркман тилида таълим олиш имконияти яратилган.\nБу каби дўстлик ришталарини мустаҳкамловчи ташрифлар бошқа қўшни мамлакатлар билан ҳам амалга оширилмоқда.\nЧунончи, Ўзбекистон Республикаси Президенти Шавкат Мирзиёевнинг таклифига биноан Қирғизистон Республикаси Президенти Садир Жапаров жорий йилнинг 11-12 март кунлари давлат ташрифи билан мамлакатимизда бўлди.\n11 март куни Кўксарой қароргоҳида Ўзбекистон Республикаси Президенти Шавкат Мирзиёев ва Қирғизистон Республикаси Президенти Садир Жапаров ўртасида музокаралар бўлиб ўтди. Унда қардош халқлар ўртасида дўстлик, яхши қўшничилик, ишонч ва стратегик шерикликка асосланган муносабатларни янада мустаҳкамлаш ва ривожлантириш масалалари муҳокама қилинди.\nМузокаралар якунида кўп қиррали Ўзбекистон – Қирғизистон шериклигининг деярли барча йўналишларини қамраб олган 22 та ҳужжат имзоланди.\nЖорий йилнинг 10 июнь санасида Тожикистон Республикасининг муҳташам «Кўҳи Борбад» санъат саройида Ўзбекистон ва Тожикистон санъат усталари иштирокида концерт бўлиб ўтди.\nБу Ўзбекистон—Тожикистон муносабатларининг янги модели, янги муҳитида ўз аксини топмоқда. Энг муҳими, барча саъй-ҳаракатларимиз ва амалий ишларимиз халқларимиз манфаатлари ва орзу-интилишларига тўлиқ мосдир.\nПрезидентимиз икки мамлакат санъат усталарининг концертлари халқларимиз ўртасидаги абадий ва самимий дўстликни ифодаловчи яхши анъанага айлангани, санъат халқларни яқинлаштиришда муҳим ўрин тутишини қайд этиб ўтди.\nТинчлик ва осойишталикни асраш, келажак авлодлар учун мамлакатларимизнинг барқарор ва изчил тараққиётини таъминлаш — умумий бурчимиздир.\nДушанбе шаҳрида бўлиб ўтган концерт дастурида истеъдодли санъаткорлар халқларимиз маданиятининг бойлиги, ўзига хослиги ва шу билан бирга муштараклигини намойиш этди.\nБундан кўзланган асосий мақсад ҳамкорлик, бағрикенглик, миллатлараро тотувликни мустаҳкамлаш ва одамлар, давлатлар ва умуман жамиятнинг турли тузилмалари ўртасидаги дўстона муносабатларни янада ривожлантиришдир.\nМухтасар айтганда, Ўзбекистоннинг қўшни мамлакатлар билан муносабати дўстона, яқин қўшничилик, ўзаро манфаатларни тан олиш ҳамда ҳар қандай масалани ҳал қилиш учун мулоқотга тайёрлик тамойилига асосланади. Бундай ёндашув, яъни юртимиз атрофида «фаровонлик камари»ни шакллантиришнинг пировард мақсади минтақада барқарорликни мустаҳкамлаш, халқларимиз учун муносиб турмуш шароитларини яратиш ҳамда мамлакатларнинг барқарор суръатларда ривожланишига хизмат қилади.\nМаданий-гуманитар алоқалар бўлими бошлиғи


18:16 / 15.01.2020 | Odilbek | 799\nАссалому алайкум! “Олимларнинг ҳатто “ҳасана” деганлари бидъатларга диққат билан қаралса, улар суннатни йўқ қилаётганини кўради киши. Масалан, олимлар, намозда қалбда (кўнгилда) ният этиш билан бирга тилда ҳам ниятни сўзлашни мустаҳаб, деганлардир. Ваҳоланки, Расулуллоҳ соллаллоҳу алайҳи ва саллам ҳазратларининг, асҳоби киром ва тобийни изомнинг (раҳматуллоҳи таоло алайҳим ажмайн) тилда сўзлар билан ният этганлари қувватли ёки заиф хабарлар орқали ҳам бизгача етишиб келмагандир. Улар иқомат ўқилганиданоқ дарҳол “Аллоҳу акбар” дейишиб намозга турардилар. Шу сабабдан тил билан ният қилиш бидъат бўлади. Ана шу бидъатга ҳасана деганлардир. Холбуки, менинг тушунишимча бу бидъатдир. Бу бидъат фақатгина суннатни эмас, фарзни ҳам йўқотиб юбормоқдадир. Чунки тил билан ният қилиш жоиз бўлгани учун кўпчилик, қалбдан ният қилмаётганларидан қўрқмай қўйдилар. Шундай қилиб, намознинг фарзларидан бири бўлган қалбда ният қилиш бажарилмаяпти. Демак, бу фарз йўқ бўлмоқда, яъни намоз қабул бўлмаяпти. Шу каби яна қанчалар бидъатлар, ислоҳотлар, қайси тарафдан қарасангиз ҳам суннатдан кўпроқ нарсаларга бориб тақалмоқда. Ана шу кўплик (кўпроқлик), суннатни ўзгартириш бўлади. Ўзгартириш эса, аслини йўқотиш демакдир …”. Ушбу матнда намозга тилда ният қилиш "бидъат" дейилмоқда, шу тўғрими?\n– Ва алайкум ассалом! Илтимос, қандай қилиб бўлса ҳам одамларни намозга чақирайлик, намозни бузадиган амаллари бўлса тўғрилашга ҳаракат қилайлик, қолгани тўғрисидаги бахс мунозарани бас қилайлик. Имкон қадар бенамозлар, фисқи фужурга берилганлар, ҳаром билан ҳалолни ажратмаётганларни қандай қилиб тўғри йўлга бошлаш ҳақида қайғурайлик. Валлоҳу аълам!


19 апрел 2021, Тошкент вақти: 22:54\nТошкент шаҳар Ички ишлар бош бошқармаси милицияда ишлашни хоҳловчиларга иш таклиф қилмоқда. ИИББ тарқатган эълонда айтилишича, номзодлар бўйи ва ёши белгиланган мезонда бўлиши ва улар психологик, жисмоний тестлардан ўтиши шарт. Расмийларнинг эътироф этишича, иш оғир бўлганлиги сабабли ходимлар узоқ ишлай олмаётгани ва пенсия ёшига етиб қолган ходимлар кўпчиликни ташкил этганлиги учун таркибни янги ва малакали ходимлар билан тўлдиришга эҳтиёж пайдо бўлган.\n"Янги кадрларга эҳтиёж бор!"\nИчки ишларга янги ходимларни қабул қилиш ҳақидаги эълон Тошкент шаҳри туманларидаги ҳар бир паспорт бўлимининг эълон тахталарига ёпиштирилган.\nБу хабарни тасдиқлаган Тошкент шаҳар Ички ишлар бош бошқармасининг ўзини таништирмаган мулозими шахсий таркибни янги кадрлар билан тўлдиришга эҳтиёж пайдо бўлганини Озодликка айтди:\n“Штат бўйича бизда кадрларга доимий эҳтиёж бор. Ҳар битта ходимнинг белгиланган ишлаш муддати бор. Массовий иш бўлганлиги сабабли ходимлар узоқ ишлолмайди, пенсия ёши яқинроқ (милиция ходимларининг 1 йиллик иш стажи 1,5 йилга ўтади - таҳр.), шунинг ҳисобига кадрлар тез алмашади”, дейди мулозим.\nУнинг айтишича, имтиҳонда номзодларга жуда қаттиқ талаб қўйилади:\n“Ҳаммаси конкурс асосида бўлади. Номзоднинг бўйи 170 сантиметрдан кам бўлмаслиги, ёши 30 дан ошмаган бўлиши шарт. Улар якка тартибдаги суҳбатдан ўтади, диктант, психологик тест, жисмоний тарбиядан имтиҳонлари бор. Сўнгра, ҳужжатлари ўрганилади ва ҳарбий-тиббий комиссиядан ўтилади. Охирида эса якуний тест бўлади, унда таълим стандартлари асосида имтиҳон бўлади ва энг юқори балл йиққан номзодлар танлаб олинади”, деди мулозим.\nМулозим, милицияга ишга кирмоқчи бўлганлар кўпчилик эканлигини ва улар орасидан фақат энг сазоворлари танлаб олинишини қўшимча қилди.\n“Иш оғир бўлса, нега кўпчилик милицияга ишга киришга ошиқади?”\nЎзбекистон ички ишлар тизимида ишлаган собиқ милиция ходимининг айтишича, милициянинг ўзи меҳнат қонунчилигига амал қилмай, ходимларни "эзиб ишлатса-да", барибир кўпчилик ёшлар милицияда ишлашни истайди. Собиқ зобит бунинг сабабларини шундай изоҳлайди:\n“Бунинг асосий сабаби - стабил иш ва стабил маош. Масалан, ҳозир зобитлар 2,5 - 3 миллион сўм, сафдорлар бир ярим миллион сўмгача маош олади. Бошқа кимда бор бундай ойлик? Кейин милиция ходимларининг бир йил стажи бир ярим йилга ўтади. 18 йил ишлаб пенсияга чиқиб кетаверасиз. Пенсия ҳам зўр. Шунинг учун милицияда ишлашга лаёқати борми-йўқми, калласи ишлайдими ёки йўқ, ҳаммаси ўзини милицияга уради”, дейди мулозим.\nУнинг айтишича, гарчи милиция қонун ҳимоячиси бўлса ҳам, лекин ўзларининг ҳуқуқларини ҳимоя қила олмайди:\n“Милициянинг иши жуда оғир. Оддий мисол. Меҳнат қонунчилигида иш 8 соат қилиб белгиланган. Баъзан зарурат сабабли, масалан, казарма ҳолатларида суткалаб ишлашади. Лекин фақат 8 соатга ҳақ берилади. Қонунчилик бўйича бундай ҳолатларда 2 баравар ҳақ тўланиши керак. Мана, милиция ҳақидаги қонун кучга кирган бўлса ҳам, ҳамкасбларимнинг айтишича, бу соҳада ҳеч қандай ўзгариш бўлгани йўқ", деди собиқ зобитлардан бири.\nУнинг айтишича, милиция ходимлари тезроқ етарли иш стажини ишлаб, пенсия чиқиб кетишга ҳаракат қилади.\n“Вазирлик кадрларни янгилаш ҳаракатини бошлади”\n“Эзгулик” жамияти фаоли Абдураҳмон Ташановнинг айтишича, бу тадбир милицияни профессионал бўлмаган кадрлардан тозалаш ва унинг ўрнини шу касбга арзирли кадрлар билан тўлдириш мақсадида бошланган:\n“Ўқимишли ва сиёсатни яхши тушунган, маданиятли ходимларни ишга қабул қилиш бу ўз-ўзидан ички ишлар таркибида рақобат келтириб чиқаради ва маъмурий-буйруқбозлик иш услубида қотиб қолган кадрларни секин-аста таркибдан сиқиб чиқаради. Бу уч-тўрт йил давом этадиган процесс. Чунки, айни пайтда халқнинг милициядан кўнгли қолган ва бу тизимни бутунлай янгилаш лозимлигини президент ҳам тушуниб етган”, дейди Абдураҳмон Ташанов.\nҲуқуқ ҳимоячиси ҳозирча милиция ходимларини оммавий ишдан бўшатиш ҳолатлари кузатилмаётгани қўшимча қилди.\nШахси очиқланмаслигини сўраб Озодликка 28 март куни мурожаат қилган бир гуруҳ милиционер¸ Ички ишлар вазирлиги ходимлари 25 йил кутган “Ўзбекистон Республикасининг Ички ишлар органлари тўғрисида"ги қонун ”2017 йил 16 мартдан кучга киргани¸ аммо амалда ҳеч нарса ўзгармаганини айтган эди.\n“Бугунги милиция халқнинг жонига теккан!”\nТошкент шаҳрида яшайдиган, лекин доимий қайдни расмийлаштириш иложини қилолмаган 41 яшар Расулжоннинг айтишича, вилоятлардан пойтахтга келадиганлар милиция ходимларидан безиллаб қолган:\n“Буларнинг фойдасидан кўра зарари кўпроқ тегади. Масалан, Қўйлиқ бозорига тушиб, каттароқ сўмкага харид қилсам, дарров мени тўхтатади. Сўмкангда нима бор, ҳужжатингни кўрсат, деб гаранг қилади. Айниқса вилоятдан келганларга қийин. Кўпчилик метрога тушмайди, чунки қишлоқдан келганларни метро милицияси эзади. Шунинг учун, қиммат бўлса ҳам таксида юришади. Хуллас, пойтахтдаги милиция вилоятдан келганларга осилишдан ҳозир ҳам қолгани йўқ”, деди Расулжон.\nПрезидент Шавкат Мирзиёев ҳам 9 февраль куни ўтказган селектор йиғилишида бугунги ўзбек милициясидан халқ норози эканлигини таъкидлаб, танқид қилган эди:\n- Ўтган йили 4518 нафар ходим, шундан 966 нафар ходим салбий ҳолатларга кўра ички ишлар идораларидан бўшатилган. Улардан аксарияти порахўрлик, мансаб ваколатини суиистеъмол қилиш, мансаб ваколатлари доирасидан четга чиқиш каби жиноятларни содир этган. Бундай ҳолатда аҳоли орасида ички ишлар ходими обрўсини қандай қилиб ошириш мумкин? Қонун ҳимоячиларининг ўзи жиноят содир этса, оддий одам дардини кимга айтиши керак? – деган эди Мирзиёев.


ДОД! ТЕЛЕФОН ЎҒРИЛАРИДАН ДОД!!! - 2 Ноября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВторник, 19.11.2019, 23:48\nГлавная » 2019 » Ноябрь » 2 » ДОД! ТЕЛЕФОН ЎҒРИЛАРИДАН ДОД!!!\nДОД! ТЕЛЕФОН ЎҒРИЛАРИДАН ДОД!!!\nСардор эндигина ўн саккизга тўлди. Мактабни битиргач, негадир бошқа ўқув юртига кириб ўқишни хоҳламаганди. Тенгқурларининг тер тўкиб имтиҳонларга тайёргарлик кўришларини томоша қиларкан, кулгиси қистаганди. Чунки, у ҳаётда олий маълумотли бўлмасдан ҳам яхши яшаш мумкин деб ҳисоблайди. Ҳалигача шу фикрида турибди.\nТўғри, кўп ва хўб ҳаракатлар қилиб кўрди. Тижорат қилмоққа шайланди. Ота-онаси йўл бермади. Ундан сўнг қайсидир дўконга сотувчи бўлиб ишга жойлашишни ихтиёр қилди. Синов пайтида бепарволиги панд бериб бу ишдан ҳам маҳрум бўлди.\nҲозир эса… Йўлини топди. Мана бу ишни энди унча-мунча одам уддалай олмайди. Лекин унинг қўлидан келади. Ҳарқалай, бошқаларга нисбатан бўйдор, озми-кўпми спорт билан шуғулланган. Лоф бўлмаса, ўзидан беш-олти ёш каттасини ҳам коптокдек тепкилашга қурби етади.\n— Барибир ёлғиз ўзим кўчага чиқмаганим маъқулмикан? — ўйлаб қолди у ота-онаси ишга кетиб бир ўзи уй ичида қолгач. — Нима бўлгандаям шерик ортиқчалик қилмайди. Қўл телефони борини чақириб менинг ёнимга олиб келадиган бир ҳамроҳ албатта керак. Ҳа, Зуҳриддинни айтсам-чи?.. Уям «иш тополмай бош гаранг бўлаяпти» дегучи эди. Балки, рози бўлар? Э, рози бўлмай қаерга боради? Бир кунда уч-тўртта телефонни ўмарсак, тез орада бойиб кетамиз-ку! Бели оғрирмиди?!. Ҳа, ҳозироқ уйига бориб маслаҳат соламан. Кўнмаса, ўзидан кўрсин. Бошқа шерик қидираман…\nСардор бирдан жонланиб эгнига футбол майкаси ва жинси шимини кийди-да, кўчага отланди.\nПаканадан келган, сепкил юзли Зуҳриддин Сардор ўйлаганидек, уйда нима қилишни билмай компьютерга тикилганча нималарнидир томоша қилиш билан банд эди. Ўртоғини кўриб даст ўрнидан турди.\nИкки дўст аввалига қўл бериб, сўнгра ўнг ва чап чаккаларини бир-бирига текказган ҳолда кўришишди. Бу кўришишнинг замонавий усули эди.\n— Намунча қўнғироқ ҳам қилмайсан? — ўпкаланган бўлди Сардор. — Ўзим келмасам, ўтиравераркансан-да-а, ўртоқ?..\n— Худди телефоним бор-у, атайин қўнғироқ қилмаётгандай гапирасан-а? — деди Зуҳриддин қовоғини уйиб. — Биласан-у, «соткам» йўқ. Адамга айтгандим, уришиб берди. Менга ҳали унақа телефонларни тутиш эрта эмиш. Уй телефонни ишга кетаётиб ўчириб кетишади. Буям менга мумкинмасмиш. Ҳе ўша…\n— Хафа бўлма, ўртоқ! — кулди Сардор. — Аданг гапираверади-да! Меникиларгаям қўйиб берса, рухсат беришмасди. Лекин йўлини топиб сотиб олганман.\n— Сенга барибир маза, Сардор! — деди Зуҳриддин дўстининг қўлидаги ялтироқ қўл телефонига ҳавас билан боқиб. — Аданг яхши одам. Нимани хоҳласанг, ўшани қилаверасан.\n— Ҳечам-да! — бош чайқади Сардор. — Меникилар билишмайди холос. Билиб қолишганда-ку… Хуллас, сенга зўр иш бор. Хўп дейсанми?\n— Соққалими? — унга қаттиқроқ тикилиб сўради Зуҳриддин.\n— Албатта соққали. Агар икковлашиб ўша ишни қилсак, бир дунё пул ишлаб олган бўлардик.\n— Нима иш ўзи? Жа мақтаб қолдинг? Ё ўғирликми?\n— Башарти ўғирлик бўлса-чи?\n— Қўй-э, — жиддий тортди Зуҳриддин. — Хавфли иш бу. Қўлга тушиб қолсанг, кетасан қулоғингни ушлаб.\n— Намунча қуёнюраксан? — уришиб берди Сардор. — Ўғирликмас. Бошқа иш. Ими-жимида боплайсан-у, қочаверасан.\n— Очиқроқ айт ўша ишингни! Менам билишим керак-ку!\n— Коллежларга бориб, «майда»ларнинг телефонини ўмариб қочамиз.\n— Қандай қилиб? — Зуҳриддин ҳайрон бўлиб Сардорга боқди. — Ўғирлаймизми?\n— Йўқ. Рози қилиб оламиз. Масалан, сен телефони бор болани топиб кўчага олиб чиқасан, вассалом! Уёғини менга қўйиб беравер!\n— Бори шуми? — тиржайди Зуҳриддин. — Қийин эмас экан-ку!\n— Хўш, кетдикми?\n— Албатта ҳозир. Вей, иккита телефон олсак, камида етмиш минг сўм пул бўлади, каллаварам!\n— Биламан, гўл эмасман. Бўпти, кийиниб олай!\nҚиш қишлигини қилиб, ташқарида қор учқунлай бошлаганди. Икки дўст бошларидаги телпакни қулоққача тушириб ҳаш-паш дегунча коллежга етиб келишди.\nТанаффус пайти экан. Ўқувчилар коллеж ҳовлисининг ҳар ер ҳар ерида тўпланиб туришар, кимлардир хандон отиб кулар, кимлардир шивир-шивир қилиб нималарнидир муҳокама қиларди.\n— Зуҳр, — деди Сардор олма дарахти остида ким биландир телефон орқали берилиб гаплашаётган ўқувчини кўрсатиб. — Анави анқовни кўряпсанми?\n— Ҳа, кўряпман. Нима қиламиз?\n— Ҳозир бориб ўшандан илтимос қиласан. «Ташқарига чиқайлик, бир оғайнимга тез қўнғироқ қилиб олишим керак эди», дейсан.\n— Кўнмаса, қўрқитавер! Ёш бола-ку, бир-икки дўқласанг, юраги ёрилади.\n— Сен-чи? Шу ерда турасанми?\n— Йўқ, мен кўчада кутиб тураман. Коллежнинг орқа тарафида бўламан.\nСардор секин ташқарига чиқиб кетгач, Зуҳриддин ўқувчига яқин борди. У аллақачон гаплашишни бас қилиб телефонини чўнтакка уриб улгурганди.\n— Ука, телефонингни бериб тур! — деди Зуҳриддин болага бошдан-оёқ разм солиб. — Бир оғайним кутаётганди. «Ҳозир боролмайман» деб айтиб қўйишим керак эди.\nБола бу гапни эшитиб бироз иккиланган бўлди ва чўнтагига қўл солди. Аммо телефонни бериш нияти йўқлиги кўз қарашларидан сезилиб турарди.\n— Вей, берасанми-йўқми? — сал дўқ аралаш сўради Зуҳриддин.\n— Бермасам-чи?.. — бола ҳам жаҳли чиққан кўйи ортга тисланди.\n— Нима?.. Сен ўзингни ким деб ўйлаяпсан-а, чувринди?.. Сендан яхшиликча сўраяпман. Ё яхши гапни тушунмайсанми?\n— Бўлмаса, яхшиликча сўранг-да! — деди бола бўш келмай.\nВа шу аснода сал нарида турган дўстларига ўғринча қараб қўйди.\n— Бўпти, укам, хафа бўлмагин! — паст тушди Зуҳриддин. — Сал қизишиб кетдим. Юр, ташқарига чиқайлик. Шундоқ гаплашаман-у, телефонингни қайтариб бераман. Бошимга урармидим матоҳингни!..\nБола шу гаплардан кейингина Зуҳриддиннинг олдига тушиб ташқарига йўл олди.\n— Э, укам, қалайсан? — Сардор коллеж ортидаги шотут остида уларни кутиб турарди. Ўқувчи яқин келиши билан унга мулозамат қилган бўлди. У эса индамасдан совуққина сўрашди-да, чўнтагидан телефон чиқариб Зуҳриддинга узатди.\n— Ака, фақат тезроқ бўлинг, дарс бошланиб қолади! — деди у безовталаниб.\n— Кирасан-да ўша дарсингга! — шеригига кўз қисиб тиржайди Зуҳриддин. — Ё биз акаларингнинг ҳурмати йўқми?\n— Б-бор, — дея олди зўрға бола. — М-муаллимамиз уришади-да!\n— Бўпти, мен ҳозир тез гаплашиб олай! Кейин кираверасан дарсингга!\nЗуҳриддин сал нари кетган бўлиб Сардорга кўз қисиб олди-да, қўлидаги янги телефонни унга узатиб юборди.\n— Бўлди, кетавер энди! — дея совуқ кулимсиради Сардор телефонни чўнтагига соларкан. — Иш битди! Бор дедим! Нега қаққайиб қолдинг?\n— Т-телефонимни беринглар! — бола севимли буюмидан ажралиб қолаётганини сезиб йиғламсиради. — Беринглар! Адам уришади!\n— Адангга биздан салом айтиб қўйгин, хўпми? Яхши қол!\nСардор боланинг елкасига бир шапатилаб қўйди-да, Зуҳриддинга юзланди. — Қани, кетдикми?\nУлар олдинма-кетин автобус бекати томон югуриб кетишди.\nШўрлик ўқувчи қон йиғлаганча қолаверди.\nОрадан бир икки кун ўтди. Сардор ҳар кунгидек соат эрталабки ўнлардан ошганда истар-истамас ўрнидан турди-да, биринчи навбатда кўрпа остига қўл суқди. У ерга телефондан теккан улушини беркитиб қўйганди.\n— Хайрият, — деди пулларнинг жойида эканини кўргач керишиб. — Адам-ойим билишмабди. Бугун бориб Зуҳрминан янги иш қиламиз. Пулим янаям кўп бўлади.\n— Уф-ф, ким бўлдийкин шу тобда? — Сардор сўкинганча йўлакка чиқиб ташқари эшикни очди.\nРўпарасида икки нафар милиция кийимидаги йигитлар туришарди.\nУларадн бирини дарров таниди. «Участковой». Майор Ҳамидов.\n— Ҳа, йигитча, калла пишдими? — кулимсираб мулойимлик билан сўради майор.\nСардор беихтиёр ранги оқаринқираб икки милиционерга жавдиради.\n— Ҳ-ҳа, пишди. — деди эшитилар-эшитилмас.\n— Унда биз билан юр! — деди майор. — Сен билан гаплашадиган гап чиқиб қолди, ука!\n— Н-нега?.. Уйда… Уйда ҳеч ким йўқ эди.\n— Э, бўлсанг-чи тез! — иккинчи милиционер тоқати тоқ бўлди шекилли Сардорга дўқ урди. — Юр дегандан кейин юрмайсанми?!.\n— Б-бўпти… Ҳозир… Кийиниб олай!\n— Фақат тезроқ бўл! Вақтимиз зиқ!\nЎша куни Сардорни, сал кейинроқ Зуҳриддинни милиция бўлимига олиб боришди. Телефонидан айрилган ўқувчининг ота-онаси милицияга ариза билан мурожаат этган экан.\nЖинояти исботлангач, суд уларнинг ёшини, илгари судланмаганини ҳисобга олиб Сардор ва Зуҳриддинга нисбатан маъмурий жазо тайинлади. Жабрланувчиларнинг зарари қопланди.


Президент Бекободда салкам ярим миллиард долларлик янги лойиҳага тамал тоши қўйди\nПрезидент Бекободда салкам ярим миллиард долларлик...\n29.08.2018 12:26 0 2353\nПрезидент Шавкат Мирзиёев «Ўзбекистон металлургия комбинати» акциядорлик жамияти жамоаси билан учрашди. Давлатимиз раҳбари уларни Мустақиллик байрами билан табриклаб, ушбу комбинат мамлакатимиз саноатида муҳим аҳамиятга эга эканини таъкидлади. Бу ҳақда Президентнинг матбуот хизмати хабар бермоқда.\n«Бундай рақамлар, барча-барча режаларимизни бир гап билан изоҳласак, мақсад — одамларни рози қилиш. Бунинг учун иқтисодиётимизни барқарор қилишимиз, қўшимча қийматли маҳсулотлар ишлаб чиқаришимиз керак. Етти марта ўлчаб бир марта кесишимиз керак. Адолатли тизим қилиб, ҳисоб-китобни жойига қўйсак, иқтисодиёт ўзи ишлайди, ривожланиш, натижа бўлади, одамларнинг ўйига даромад киради» — деди Шавкат Мирзиёев.\nМазкур лойиҳа доирасида комбинатнинг ўз маблағлари ҳисобидан 91 миллион доллар, Россиянинг «Газпромбанк» ва Швецариянинг «Кредит Свисс» банклари кредитлари ҳисобидан 361 миллион доллар, жами 452 миллион доллар маблағ ўзлаштирилади.\nШунингдек, янги қурилаётган Тошкент металлургия заводининг асосий хомашёси бўлган иссиқ холатда прокатланган листларга бўлган 500 минг тонна йиллик эҳтиёж тўлиқ қопланади. Қуюв-прокат мажмуасининг қурилиши Италиянинг «Даниели» компанияси томонидан амалга оширилади.\nШавкат Мирзиёев Бекобод Президент Ўзбекистон металлургия комбинати\nСиёсат 10 дақиқа олдин


Танзила Норбоева рахбар аёллар, хотин-кизлар бандлиги, уй-жой масаласи ва танкидга муносабати хакида – КУН УЗ\nГлавная / Иктисодиёт / Танзила Норбоева рахбар аёллар, хотин-кизлар бандлиги, уй-жой масаласи ва танкидга муносабати хакида\nТанзила Норбоева рахбар аёллар, хотин-кизлар бандлиги, уй-жой масаласи ва танкидга муносабати хакида\n01.05.2019\tИктисодиёт Comments Off on Танзила Норбоева рахбар аёллар, хотин-кизлар бандлиги, уй-жой масаласи ва танкидга муносабати хакида 167 Показы\nСунгги вактларда Узбекистонда гендер тенглик тушунчаси оммалашмокда, аёллар уз хак-хукукларини химоя килишга харакат килишмокда, рахбарлик лавозимларига аёллар номзодларини илгари суришга катта эътибор каратилмокда, зуравонликдан жабр курган хотин-кизларга амалий ёрдам курсатилмокда. Шу муносабат билан Kun.uz тахририяти Узбекистон Республикаси Бош вазир уринбосари, Хотин-кизлар кумитаси раиси Танзила Норбоева билан сухбатлашиб, утган даврда амалга оширилган ишларни сархисоб килди ва якин келажакдаги режалар билан танишди.\n– Сухбатимизни “Гендер тенглик узи нима?” деган саволдан бошласак, зеро бу тушунча баъзилар томонидан бироз нотугри кабул килинаётгандек.\n– Жуда долзарб масалани кутардингиз. Хакикатан хам хотин-кизлар ва оила масалалалари Узбекистонда юксак даражага кутарилди. Гендер тенглик тушунчаси бизнинг мамлакатимизга эндигина кириб келяпти десак, тугри булади. Умуман олганда, гендер тенглик тушунчаси бутун дунёда яхши маълум: БМТнинг барча хужжатларида, жумладан хотин-кизлар камситилишининг барча шаклларига бархам бериш тугрисидаги конвенцияси ва бошка халкаро хужжатларда бу тушунчага жуда яхши таъриф берилган. Лекин бизда хотин-кизларнинг хукукларини таъминлаш, уларга тиббий ёрдам курсатиш ёки таълим олиш, мехнат хукуки, шунингдек кафолатлар ва имкониятлар хакида гапирилса-да, гендер сузига эътибор берилмас эди. Айтганингиздек, гендер тенглик деганда баъзи одамларимиз орасида нотугри тушунча хам бор: нима учундир гендер тенглик деганда аёлларнинг юкори лавозимларга чикиш, хукмронлик килишга харакат килиши тушунилади. Бундай эмас. Гендер тенглик деганда эркаклар ва аёлларга тенг хукук ва имкониятлар берилиши тушунилади. На конунчилигимизда, на амалиётда аёлларни камситувчи нормалар йук, лекин бу алохида бир масала сифатида конун доирасида куриб чикилмаган эди. Хозирги кунда шу мазмундаги конунни ишлаб чикишга доир ишлар олиб борилмокда.\n– Утган йили Узбекистон буйлаб хаётий огир вазиятда колган аёлларга ижтимоий мослашув марказлари (шелтерлар) оркали кумак бериш фаолияти йулга куйилди. Айтинг-чи, бугунга кадар уларга канча аёл шелтерларга мурожаат килди ва, умуман, бу йуналишдаги ишлар кандай кечмокда?\n– Халк билан мулокот доирасида биз жуда хам куп аёлларимизнинг ичида дарди борлиги, уни хеч кимга айта олмаслигига гувох булдик. Аёл кандайдир масалада кийинчиликка учраб, мехнат жамоасида, оиласида ёки куча-куйда уз дарди билан булиша олмайди, унда кимдандир ёрдам олиш куникмаси йук. 2017-2018 йиллар давомида шу масалаларни урганиш натижасида ижтимоий мослашув ва реабилитация марказларини ташкил килиш таклифи билан чикдик ва Президент карорига кура, шундай марказлар барча вилоят ва туманларда ташкил этилмокда.\nБугунги кунга кадар мана шундай марказлар сони республика буйлаб 160 тага етди. Якин кунларда Республика реабилитация ва мослаштириш марказини хам ишга туширишни режалаштиряпмиз. Республика маркази жойлардаги, хар бир худудда ташкил этилган марказларга методик-амалий ёрдам курсатади, яъни зарурат тугилганда аёлларимизга кандай психологик, тиббий, хукукий ва ижтимоий ёрдам курсатиш масаласида кумак беради. Марказлар хакида эълон килинганида бир томондан “бизнинг аёллар уялиб, мурожаат килмаслиги мумкин” деган хадик хам бор эди, лекин адашган эканмиз. Шелтерлар очилганига хали бир йил булмаган булса-да, уларга жуда хам куп аёллар мурожаат килди. 2018 йилнинг узида Ижтимоий мослашув ва реабилитация марказларига 7000 дан зиёд аёл мурожаат килди. Жорий йилда эса, утган 4 ой ичида 4 120 нафар аёлга ёрдам курсатилди. Аёлларнинг марказларга мурожаати сабаблари турлича:\nУй-жойга мухтожлик. Утган йилни оладиган булсак, 1500 аёл бошлангич туловни (25 фоиз) давлат томонидан тулаб берилиши эвазига имтиёзли уй-жой билан таъминланди. Бу йил хам 1600 нафар аёлга мана шундай имтиёзли уйлар бериш кузда тутилган.\nОилавий келишмовчиликлар. Кайнона-келин ёки эр-хотин муносабатларидаги муаммолар. Хозирга кадар марказга келишмовчилик натижасида мурожаат килган 589 нафар аёлни тиббий ёрдам курсатишга йуналтирдик, 1107 нафарига хукукий маслахатлар берилди. Бундан ташкари, 1000 дан ортик аёлга психологик ёрдам курсатдик. Барча ривожланган давлатларда хар бир оиланинг уз психологи, хукукшуноси булади. Шуларни инобатга олган холда, Узбекистондаги таълим тизими ислох килиниб, ОТМларда психолог йуналишида таълим олиш учун квоталар сони оширилмокда.\nИш билан таъминлаш. Марказларимиз бугунга келиб аёллар бандлигини таъминлашга доир маслахатлар билан хам булишишмокда. Шелтерларда касбга ургатиш хоналари хам ташкил этилмокда. Иш топа олмай кийналиб юрган хотин-кизлар уларга мурожаат этиб, касб-хунарли булишмокда. Ижтимоий мослашув марказлари фаолияти жахон стандартларига мувофик келиши учун халкаро ташкилотлар билан хамкорлик йулга куйилди.\n– Бугунги кунда хотин-кизларнинг мехнат шароитларини яхшилаш йулида Мехнат вазирлиги ёки бошка ташкилотлар билан кандай ишлар амалга оширилмокда? Масалан, эшитишимча, фарзанд тарбияси билан банд аёлларнинг ишлаш куникмасини тиклаш максадида махсус курслар ташкил этилаётган экан.\n– Бизда хотин-кизларимизнинг купчилиги мехнат биржаларига бориб, хисобга турмайди. Буш иш уринларига ярмаркалар эълон килинса, боришмайди. У ерга купрок йигитлар, эркаклар боради. Узбек аёлларида уятчанлик бор. Шунинг учун уйма-уй юриш тизими йулга куйилди, яъни махаллаларга бизга бириктирилган ва аёллар билан ишловчи мутахассислар жорий килинди. Улар билан биргаликда жуда куп ишсиз аёлларни аникладик. Ишсиз деганда аслида ишлаш хохиши булган, лекин баъзи сабабларга кура ишламаётган аёллар тушунилади. Мана шундай аёлларнинг руйхати тузилди (Баъзи аёллар уйда утирса хам, ишлашни хохламайди, улар ишсизлар тоифасига кирмайди). Бандлик вазирлиги берган ракамлар билан уйма-уй юриш оркали аникланган ракамлар уртасида жуда катта тафовут бор, яъни бизда ракамлар 3-4 баравар купрок чикмокда. Биз узимиз аниклаган аёлларни иш билан таъминлаш устида ишлаймиз. Бугунги кунда Узбекистонда жуда куп корхона ва муассасалар очилмокда. Шу жойларга биз биринчи навбатда хотин-кизларимизни тавсия киляпмиз. Илгари хатто “аёллар ишлаши мумкин булмаган касблар руйхати” хам буларди, 7 мартдаги карор билан бундай руйхатлар бекор килинди. Таъкидлаш жоизки, аёл бугун кайси касбда ишлашни хохласа, шу касбда бемалол ишлаши мумкин. Бу хам тенг хукуклиликни таъминлаш сари куйилган бир кадамдир. Халкаро мехнат ташкилотининг талаби хам шу эди, аслида.\nХар йили 300 мингдан зиёд аёл иш билан таъминланиши режалаштирилмокда.\nОлий таълим муассасаларида таълим олган кизларимиз турмушга чикиб, кетма-кет фарзандли булиш даврида уз билим ва куникмаларини йукотиб куйишлари мумкин. Янги карорга мувофик, буларга хам имконият берилдики, хотин-кизлар кумиталари кумагида хар бир худудда аёллар тадбиркорлигини ривожлантириш марказлари ташкил килинди. Махаллий хокимликлар бунинг учун алохида бинолар ажратиб беришди. Шу йилдан бошлаб аёлларни касбга укитишни бошлаймиз. Укув жараёнлари киска муддатли булади, бир хафта-ун кун ичида уларга хатто хужжатларни тайёрлаш, бизнес режаларини тузиш ургатилади. Банклар бизнинг тавсиямиз асосида уларга кам фоизли киска муддатли кредит беряпти. Шу каби харакатлар оркали биз аёллар уртасида тадбиркорликни ривожлантиришга эришамиз. Бу – янгилик ва хеч бир мамлакатда бундай тизим йук. Хотин-кизларнинг энг асосий вазифаларидан бири хам шу аёллар бандлигини таъминлашдир, чунки куп муаммолар иктисодий етишмовчиликлардан келиб чикади.\n– Ижтимоий тармоклардаги сахифангизда колдирган постларингиздан бирида аёлларнинг рахбар лавозимларида ишлашлари учун яратилаётган имкониятлар ва бу масалага каратилаётган эътибор хакида ёзгансиз. Бу жараён кандай амалга оширилади, бу буйича янгича тизим яратиладими? Узбекистон рахбар аёллар буйича кандай позицияни эгалламокда?\n– Узбекистонда аслида аёллар ва эркаклар орасида рахбарликка тенг каралади, бу конунда хам белгиланган. Лекин амалиётда шуни куряпмизки, аёллар купрок ижтимоий сохада рахбарлик лавозимларида ишлашади. Бугунги кунда республикамизда 1405 нафар рахбар аёл фаолият курсатади.\nХозирги кунда аёллардан Узбекистонда 1 нафар бош вазир уринбосари, 1 нафар вазир ва 3 нафар вазир уринбосарлари фаолият курсатмокда. Бу жуда кам. Жамоат ташкилотлари рахбарлари орасида эса аёллар сони талайгина, бирок умумий хисобда курсаткичлар барибир кам.\nУзи мамлакатимизда 17 миллион аёл булса, уларнинг ярмини болалар деб чикариб ташлайдиган булсак, шунча миллион аёлдан бор-йуги 1405 нафар аёл рахбарлик лавозимларида ишлайди. Уларнинг хам 82 фоизи – тиббиёт сохасида, 72 фоизи – фан, таълим ва маданият сохасида, 45 фоизи – кишлок хужалик сохасида банд. Бу рахбар аёллар улушининг жуда камлигидан далолат беради. Шу боис 7 март куни давлат рахбарининг аёлларга йуллаган табрикларида бу масалага алохида эътибор каратилди ва парламентда, махаллий кенгашларда, умуман, рахбарлик лавозимларида аёлларнинг улушини купайтириш буйича катта тайёргарлик ишлари олиб борилмокда. Биз бу ишларни 2018 йилда вазиятни тахлил килишдан бошладик ва у кунгилдагидек эмас, албатта. Аёллар уртасида суровлар утказганимизда уларнинг купида хохиш-истак борлигига гувох булдик. Шунинг учун биринчи навбатда сиёсий партиялар билан сайловларда аёлларнинг фаол иштирокини таъминлашга доир меморандум имзоладик. Куни кеча Марказий сайлов комиссияси билан хам битимга эришдик. Конунда узи белгилаб куйилган: депутатликка номзод курсатишда аёллар улуши 30 фоиздан кам булмаслиги керак, лекин 30 фоиз булиши керак дейилмаган. Шунинг учун биз хозир сиёсий партияларга номзод аёллар улуши 50 фоиздан кам булмаслиги керак деган тавсияни беряпмиз. Хар бир худудни урганиб, рахбарлик лавозимлари учун кадрдар захирасини шакллантирдик, уларнинг сони 6000 дан ошди. Узбекистон президенти хузуридаги Давлат ва жамият курилиш академияси ва унинг худудий булинмалари оркали хотин-кизларга турли мавзуларда таълим беряпмиз. Салохиятли аёлларга ижтимоий-иктисодий куникмалар, нотиклик санъати, кийиниш ва муомала маданияти буйича хам укитиш ишларини амалга оширяпмиз.\n– Ногиронлиги булган хотин-кизларни куллаб-кувватлашга доир ишлар кандай кечмокда, уларга кандай имтиёз ва имкониятлар яратилмокда?\n– Ногиронлиги булган инсонларни жамиятга мослаштириш масаласи хеч качон хозиргидек давлат сиёсати даражасига кутарилмаган. Сунгги икки йилда уларга булган эътиборнинг юкори боскичга чикканига гувох буляпмиз. Илгари бундай кишиларга факат пенсия таъминоти ёки тиббий ёрдам жихатидан ёндашиларди, лекин уларга жамиятнинг тенг хукукли аъзоси сифатида каралмас эди. Мана эътибор булди ва улар биринчи навбатда уй-жойли булмокда, уй-жой беришда энг аввало ногиронлиги булган кишиларга эътибор каратилмокда, имтиёзлар биринчи навбатда шуларга берилмокда. Ногиронлиги булган аёлларимизни иш билан таъминлашга жиддий каралмас эди, яъни ишлаш истагидаги аёллар булган, лекин уларга кумак берилмаган, тан олиб айтишимиз керакки, бундай ишларни килмаганмиз. Икки йилдан бери эса шундай тизим йулга куйилди ва одамларимизнинг кузидаги кувончни куриб, узимиз хам хурсанд буляпмиз. 250 та янги цех очилган булса, уларга ишга олишда хам дастлаб ногиронлиги булган опа-сингилларимиз жалб килинмокда. Бизда хозир хаммасининг махаллабай руйхати бор. Албатта, баъзи ногиронлиги булган опа-сингилларимиз “бизга келмади-ку шу ёрдам” деб айтиши мумкин, бу табиий, зеро бирданига барчага ёрдам бериб булмайди, хамманинг муаммосини ёппасига хал килиш имкони йук, бунинг учун жуда катта маблаглар ва инсоний ресурслар талаб килинади. 3-4 йил ичида хаммага етиб борамиз, уларнинг бари уй-жой, иш, тиббий ёрдам билан таъминланади. Факат бу ишлар боскичма-боскич, режа асосида амалга оширилмокда.\n– 2018 йилда Хотин-кизлар кумитасига давлат томонидан канча маблаг ажратилди ва улар нималарга сарфланди? Ракамлар билан келтириб утсангиз.\n– Илгари Хотин-кизлар кумитаси тизимида жуда кам сонли ходимлар ишлаган. Масалан, республика микёсида – 18 нафар, вилоятда – 3 ва туманларда 2 нафардан ходим ишлаган. Уларга факат ойлик маошлари ва канцелярия махсулотлари етказиб берилган, холос. Утган йили 2 февралдаги фармонда биринчи навбатда Хотин-кизлар кумитаси кошида Фонд ташкил килиш ва унга давлат бюджетидан хар йили 300 миллиард сум маблаг ажратилиши белгиланган. Бу сумманинг 60 фоизи Хотин-кизлар кумитасига булса, 40 фоизи – “Оила” илмий-амалий тадкикот марказига йуналтирилди. Бу марказ Вазирлар Махкамаси хузурида ташкил килинган, улар оилавий муаммоларни илмий жихатдан урганиб, барча давлат ва нодавлат ташкилотларига амалий тавсиялар беради. Шундай килиб, 300 миллиарднинг 180 миллиарди – кумита хисобида, 120 миллиарди – марказ хисобига йуналтирилган. “180 миллиардини каерга йуналтирасиз?” деган саволизга жавобим шуки, 100 миллиард сумга якин маблаг юкорида айтиб утилган уй-жойларнинг дастлабки бадалларига сарфланади. 100 миллиард сум маблаг Халк банки оркали аёллар тадбиркорлигини ривожлантиришга йуналтирилмокда. Бундан ташкари, аёлларни реабилитация воситалари билан таъминлаш, улар иштирокида тадбирлар утказиш, моддий ёрдам курсатиш ва иктидорли аёлларимизни куллаб-кувватлашга хам маблаглар йуналтирилди.\n– Kun.uz’га уй-жой масаласи буйича куплаб мурожаатлар келиб тушган. Шу боис ижтимоий химояга мухтож аёл уй-жой масаласида энг аввало каерга мурожаат килиши керак? Жараён тартиби хакида маълумот бериб утсангиз.\n– Хотин-кизлар кумиталари мутахассислари уйма-уй юриб, турар-жойга эхтиёжи бор аёлларни аниклашади ёки бундай аёлларнинг узлари махаллага чикиб, уй-жойга булган эхтиёжлари тугрисида маълум килишлари керак. Туман хокимликларида уй-жой буйича махсус комиссия тузилган, комиссия турли идоралар вакилларидан иборат. Шу ерга ариза билан мурожаат килинади. Бу масала буйича турли карорлар бор ва комиссия мурожаатчининг айнан кайси бирига тугри келишини аниклаб беради. Комиссия мурожаат килган шахснинг уйига бориб, уй ва мехнат шароитлари билан танишади, шундан келиб чикиб хулоса берилади. Тугри келган такдирда, дастлабки бадал, яъни 25 фоиз тулаб берилади, колган кисми эса 20 йил давомида тулаб борилади. Мурожаат килиш истагида булган аёллар туман ва шахар комиссияларига бориб, тегишли хужжатларни такдим килишса, тезкорлик билан жавоб олишади.\n– Комиссия хулосасидан норози булган фукаролар каерга мурожаат килиши керак?\n– Улар юкорирок ташкилотга мурожаат килишлари мумкин. Масалан, агар тумандаги хулосадан норози булишса, вилоят комиссияси ёки хокимлигига мурожаат килишлари мумкин. У ердан хам норози булишса, хукукшуносга мурожаат килиш керак, эркин хукукшунослар уларнинг аризаси тугри инкор килинганми ёки нотугри, айтиб беришади.\n– Аёлар уртасидаги хукукбузарлик ва жиноятчилик курсаткичлари кандай, бу борада ижобий узгаришлар борми?\n– 2018 йил курсаткичларига карайдиган булсак, бир йилнинг узида хотин-кизлар орасидаги жиноятчиликнинг 36,7 фоизга камайишига эришилди. Жорий йилда, апрель ойи холатига кура, аёллар орасидаги жиноятчилик 32 фоиздан купрокка камайди.\n– Танкидга булган муносабатингиз кандай? Масалан, гендер тенглик ёки хотин-кизлар ташаббуслари хакидаги янгиликларни хамма хам бирдек кабул кила олмайди…\n– Умуман олганда, танкидга муносабатим жуда хам ижобий. Узим ижтимоий тармокларни яхши кузатиб бораман ва узимга хулоса чикариш учун одамларнинг у ёки бу вазиятга булган муносабатларини укийман. Масалан, бизнинг мавзуларда – у кандайдир янгилик буладими ёки бирор тадбирми – одамларда уларга катта кизикишни кураман. Тизимимиздаги жуда куп ислохотлар мана шу танкидлар асосида ташкил килинмокда десам, муболага булмайди. Зеро одамларнинг танкидидан узига яраша дарс оламиз. Шу танкидлардан кайси муаммолар устида ишлашимиз кераклиги тугрисида аник йуналишлар белгилаб оламиз. Танкидлар конструктив ва уринли булса, уларни хакикатда иш режамизга киритамиз. Шу билан бирга, баъзан шундай холатлар хам учрайдики, шахсиятга тегиб кетиш, ишга тааллукли булмаган танкидлар хам булади. Масалан, мени ёки ходимларимизнинг шахсиятига тегиб кетадиган танкидлар хам булади. Буни хам тугри тушунишга харакат киламан, балки улар кимлардир оркали биздан хафа булгандир. Шунинг учун хеч качон одамлардан хафа булмайман, тугри хулоса киламан. Масалан, мен ижтимоий тармокдаги сахифамда зуравонликдан жабрланган аёллар учун “1146” телефон раками жорий килиниши хакида эълон куйганимда жуда куп эркаклар бунга каршилик билдиришди. “Нима учун аёллар энди дардини телефон оркали айтиши керак экан?”, “Бундай эркинлик нима учун керак?” кабилидаги изохлар булди. Рахбар аёллар сонини купайтиришга оид янгилик хам аксарият эркаклар томонидан ижобий кабул килинмади.\nТаъкидлаш жоизки, бу янгиликлар ортида эркакларни ортда колдириб, аёлларнинг олдинга чикиб кетиши ёки эркакларга кандайдир жазо бериш кузда тутилмаган, асло. Кийин вазиятда колган аёлларга ёрдам бериш максадида шундай янгиликларни жорий киляпмиз. Буни тугри тушуниш керак. Шу боис баъзан бундай изох колдираётганларга шахсан узим жавоб хам кайтараман ёки кабулимга таклиф киламан. Кабулда гаплашиб, дустлашиб, хаттоки узимизнинг жамоамизга аъзо хам килиб оламиз. Бугунги кунда мана шундай танкидчи инсонларимиз бизга якиндан ёрдам бериб келишмокда. Шу инсонларнинг сафимизга кирганлигидан хурсандман. Улар бизга у ёки бу холатлар буйича хабар бериб туришади. Шу хабардар асосида урганишлар, амалий ёрдамлар ташкил киламиз. Куп масалалар бизнинг эътиборимиздан четда колиб кетиши мумкин, чунки биз хамма нарсага диккат кила олмаслигимиз мумкин, шундай инсонлар камчиликларимизни курсатиб туришса, факат хурсанд буламиз. Шундай экан, танкидни ижобий кабул килиб, узимиз учун сабок сифатида караймиз.\nСухбатнинг тулик вариантини видео оркали томоша килишингиз мумкин.\nМаълумот учун: Укувчилардан йулланган барча мурожаатлар Хотин-кизлар кумитасига топширилди, улар жойларда урганилиб, жавоблар маколалар оркали такдим этиб борилади.\nПред. Хитой нимани истаяпти? «Бир макон, бир йул» лойихасидан умидлар ва хавотирлар\nСледующая Эрнинг вазифалари\n«Узмиллийбанк» томонидан мижозларга кулай ва тезкор хизмат курсатиш, масофавий хизмат турларини ривожлантириш максадида замонавий ахборот …\nКалампир экспорти буйича натижалар кандай булди?


Qalampir.uz - Алан Мельцер: Ўзбекистонда 1900 киши ОИТС туфайли вафот этди\nАлан Мельцер: Ўзбекистонда 1900 киши ОИТС туфайли вафот этди\n12:31, 01.12.2018 Саломатлик\nЎзбекистондаги 20 000 дан ортиқ киши Қўшма Штатлар асосий ҳамкор саналган Глобал жамғарма механизми орқали антиретровирус даволаниш имконига эга бўлди.\nЮНЭЙДС ҳисоботига кўра, 2017 йилда Ўзбекистонда тахминан 1900 киши ОИТС туфайли вафот этган. Бу ҳақда АҚШнинг муваққат ишончли вакили Алан Мельцер маълум қилди.\n“1 декабрь куни дунё халқлари ОИТСга қарши кураш кунини нишонлайди. Ушбу кунда биз жаҳон бўйлаб бундай қўрқинчли касаллик туфайли вафот этган қарийб 39 миллион кишини ва уларнинг ортида қолган ғамгусор оилаларини ёдга оламиз. Биз ОИВ вируси билан оғриган ўн миллионлаб одамларнинг оғриқларига эътибор қаратамиз. ОИТС шундай бир қотилки, у на жинс, на ирқ, на миллат ва на чегара билади. Илк бор 1981 йили аниқланганидан буён, у дунёдаги ҳар бир мамлакатни чуқур қайғуга ботириб, йўқотишларга олиб келди. Менинг Ватанимда бу касаллик ярим миллиондан ортиқ кишининг умрига зомин бўлди”, дейди Мельцер.\nСтатистика маълумотларга қараганда, ўтган ўн беш йил ичида Америка Қўшма Штатлари ОИТС/ОИВга қарши глобал кураш учун 80 миллиард доллардан ортиқ маблағ сарфлаган. Жумладан, ушбу кўмак АҚШнинг ОИВ ва сил касаллиги билан курашишга қаратилган саъй-ҳаракатлари ҳамда ОИТС, сил ва безгакка қарши курашиш бўйича бутунжаҳон жамғармасига қўшган ҳиссасини ўз ичига оладики, у биргина касалликка барҳам бериш йўлида кўрсатилган молиявий ёрдамнинг энг каттасидир. Бундай сармоя бугунги кунгача 16 миллиондан ортиқ кишининг ҳаётини сақлаб қолди, миллионлаб кишиларга ОИВ инфекцияси юқишининг олдини олди ва бутун дунё мамлакатларини ОИВ тарқалишини назорат этиш мақсади сари янада яқинлаштирди. Америка Қўшма Штатлари Ўзбекистонда бу ҳалокатли касалликка қарши 2001 йилдан буён маҳаллий ва халқаро ҳамкорлар билан бирга курашиб келмоқда, бунинг натижасида биз биргаликда кўплаб кишилар ҳаётини сақлаб қолдик. Қўшма дастурларимиз туфайли Ўзбекистондаги яна кўплаб кишилар бу касалликни ўз вақтида аниқлаш, сифатли парвариш, ҳаётий зарур антиретровирус даволаниш ҳамда ўз жамоаларидан ижтимоий кўмак олишга муваффақ бўлди. Биргина 2017 йили, Ўзбекистондаги 20 000 дан ортиқ киши Қўшма Штатлар асосий ҳамкор саналган Глобал жамғарма механизми орқали антиретровирус даволаниш имконига эга бўлди.\n“Биз дунёдаги кўплаб ҳамкорларимиз билан ишлаб, глобал ОИВ/ОИТСга қарши кураш бўйича ҳаракатларни тубдан ўзгартирдик, ўзимиз яшаётган дунёнинг бугун ва эртага саломатликка оид хатарларга қарши яхшироқ кураша оладиган хавфсизроқ маконга айланишига ёрдамлашдик. ЮНЭЙДС маълумотига кўра, 2004 йилдаги энг юқори кўрсаткичдан буён, бутун дунёда ОИТС билан боғлиқ ўлим икки бараварга камайди. 1996 йилдан эса янги ОИВ инфекциялар 47 фоизга қисқарди. Қўшма Штатлар ОИВ/ОИТС ҳақидаги стигмани ҳам камайтириш учун иш олиб бормоқда. ОИВ/ОИТС гепатит ё сил сингари бир инфекция бўлиб, АҚШ бу касалликни очиқ муҳокама қилишга, унга чалинган беморлар эса қўрқув ва ё таъқибсиз у ҳақда эркин гапира олиши учун шароит яратишга чақиради. ОИВ ва ё ОИТСга чалинганларни камситиш нафақат инсон қадр-қимматини таҳқирлаш, балки ушбу пандемияни назорат қилишга оид глобал саъй-ҳаракатларга ҳам путур етказиш демакдир”, дейди АҚШ вакили Алан Мельцер.\nТеглар:Алан Мельцер ОИВ ОИТС\nАлоҳида турдаги товарларни маркировкалаш юзасидан Президент қарори қабул қилинди\nХориждан қайтган ўзбекистонликлар ОИВга мажбурий текширувдан ўтказилади\n11:46, 24.12.2018 2 775\n18:05, 01.12.2018 20 764\nЎзбекистонда қанча киши ОИВга чалингани маълум қилинди\n11:29, 24.11.2018 8 598\n17:37, 09.11.2018 22 984\nСоҳта шифокор 33 кишига ОИВ инфекциясини юқтирди\n20:56, 07.02.2018 17 367